Laos ja Kambodzha: Turistivirta tuo ja vie - Ulkoasiainministeriö: Global.finland: Julkaisut: Kehitys-Utveckling / Artikkelit\nLaos ja Kambodzha: Turistivirta tuo ja vie\nMatkailijamäärien raju kasvu tuo Laosille ja Kambodzhalle rahaa, mutta samalla rapauttaa maiden tärkeimpiä vetonauloja.\nLuang Prabangin kaupungissa rauhaa saa hakea. Kuva: Timo Kuronen\nVasaroiden paukkeen ja pyörösahan vingahduksen äänet kantautuvat majataloon. Aamu on valjennut pohjoislaosilaisessa Luang Prabangissa, YK:n tiede- ja kulttuurijärjestö Unescon kulttuuriperintökohteessa. Naapurustoon, vanhan temppelin viereen, nousee uusi pikkuhotelli.\nTahti on sama naapurimaassa Kambodzhassa. Lentokentältä Siem Reapin kaupunkiin johtavan tien varrella kohoaa uusien hotellien helminauha. Muutaman kilometrin päässä on yksi maailman laajimmista arkeologisista kohteista, 800-1200-luvuilla kukoistaneen Angkorin khmer-valtakunnan hindu- ja buddhalaistemppeleiden rauniot.\nAngkor pääsi Unescon suojelulistalle vuonna 1992. Turistit alkoivat saapua vuosituhannen vaihteessa, kun maa oli rauhoittunut kymmenien vuosien sotimisen jälkeen ja temppelialue oli puhdistettu punakhmerien maamiinoista. Kun vuonna 1993 Angkoriin uskaltautui vain 7 600 vierailijaa, vuonna 2006 ulkomaalaisia matkailijoita oli jo yli miljoona ja kambodzhalaisia kävijöitä pari miljoonaa.\nLaosin 700-vuotias kuninkaiden kaupunki Luang Prabang heräsi henkiin Vietnamin sodan ja kommunistisen puolueen vallan aiheuttamasta heitteillejätöstä Unescon ansiosta vuonna 1995. Kullatut buddhalaistemppelit, Ranskan siirtomaa-ajan arkkitehtuuri ja Mekong-joen rantamaisemat houkuttivat 1980-luvun lopulla Luang Prabangiin vain muutamia satoja omatoimimatkaajia. Nyt sadoilletuhansille vuotuisille kävijöille on tarjolla 3 200 majoitushuonetta.\nSuurimpana erona näiden maailmanperintökohteiden välillä on se, että Angkorin suojelualue kattaa lähes asuttamattomat temppelirauniot ja lähimetsät, mutta Luang Prabangissa suojelualueen piirissä on elävä kaupunki.\nMatkailuala on korkealla Kambodzhan ja Laosin kehityssuunnitelmissa. Se lisää työpaikkoja, tuo kaivattua ulkomaanvaluuttaa ja lievittää köyhyyttä. Molemmissa maissa noin kolmannes väestöstä elää alle yhdellä Yhdysvaltain dollarilla päivässä.\nMonet kahdenväliset avunantajat ja järjestöt osallistuvat matkailustrategioiden laatimiseen ja kohteiden ehostamiseen. Liikenneyhteyksien kehittäminen on keskeisellä sijalla Aasian kehityspankin suur-Mekongin alueen yhteistyössä. Kaakkois-Aasian maiden yhteistyöjärjestö Asean avustaa markkinoinnissa ja pyrkii viisumivapaaseen liikkumiseen maiden välillä.\nKambodzhan pääministeri Hun Sen tiivisti matkailun tärkeän roolin puheessaan maailman matkailupäivänä syyskuun lopulla: “Arvostan matkailun kehitystä, sillä sen osuus maamme kansantuotteesta on kymmenisen prosenttia. Lisäksi sektori luo paljon työpaikkoja naisille. Noin 55 prosenttia alan työntekijöistä on naisia.”\nLaos puolestaan markkinoi itseään alueen ekoturismikeskuksena. Heinäkuussa maan ekomatkailumessuilla pääministeri Bouasone Bouphavanh kertoi, että “hallituksemme pitää ekomatkailua tärkeänä paikallisen väestön toimeentulon, ympäristönsuojelutietoisuuden lisäämisen, paikallisen tuotannon ja Laosin monikulttuurisen perinteen kannalta”.\nUnesco pelasti Luang Prabangin puskutraktoreilta ja korkeilta rakennuksilta.\n“Unesco inventoi rakennukset, suojeli niistä 642 ja laati tarkat ohjeet, miten vanhoja rakennuksia voi remontoida tai mihin tyyliin uusia voi rakentaa”, insinööri Sengthong Lueyang kaupungin perinnetoimistosta kertoo. “Suojelualue koostuu neljästä vyöhykkeestä, joihin kuuluvat myös historialliseen keskustaan näkyvät maisemat ja 183 vesitalouden kannalta tärkeää lampea.”\nRakennusmääräykset ovat saaneet lainvoiman. Sengthongin mukaan suojelijoiden työ on kuitenkin välillä turhauttavaa. “Koko ajan eri puolilla kaupunkia näkee rakennuksia ja mainoksia, jotka ovat vastoin määräyksiä.”\nKaupungissa on noin 16 000 asukasta. Sinne muuttaa koko ajan väkeä muualta maasta. Myös ulkomaalaiset, varsinkin ranskalaiset, ovat perustaneet ravintoloita ja erikoismyymälöitä. Koska yrittäjät haluavat matkailupalvelunsa kapealla niemellä sijaitsevaan ydinkeskustaan, monet paikalliset asukkaat vuokraavat heille talonsa ja muuttavat kauemmaksi.\nJoidenkin tarkkailijoiden mukaan nyt on tapahtumassa juuri se, mitä Unesco yritti välttää: kaupungin keskusta on muuttumassa elävästä kaupungista museoksi, jossa liikkuvat vain matkailijat.\nUnesco kertoo Luang Prabangia koskevassa Matkailun vaikutukset -raportissaan, että infrastruktuurin ja peruspalveluiden taso on jäänyt jälkeen turistimäärän kasvusta. Se näkyy etenkin liikenne- ja jäteongelmana ja ruoan hinnan kallistumisena.\nKaupungissa ei ole riittävästi ammatti- tai ylemmän asteen koulutusta, mikä on edellytys parempipalkkaiseen työhön tai menestykselliseen yritystoimintaan.\nLuang Prabangin uskonnollinen yhteisö on saanut kokea matkailun positiiviset ja negatiiviset vaikutukset. Yhteisö tuntee ylpeyttä ainutlaatuisen temppeliarkkitehtuurin vaalimisesta. Toisaalta aamukuudelta tapahtuva munkkien almujenkeräyskierros vetää puoleensa salamavaloja häiritsevästi väläytteleviä valokuvaajia.\nMonet kummeksuvat myös sitä, että turistit jakavat ruokaa munkeille tiedostamatta, mikä rituaalin perimmäinen tarkoitus on. “Välillä tunnemme olevamme kuin eläintarhassa”, munkki Sombath sanoo keskustan temppelin edustalla. “Usein meidän on vaikea keskittyä Sanghan (buddhalaisoppien) opiskeluun.”\nJotkut munkit hiovat kuitenkin mielellään kielitaitoaan ulkomaalaisten matkailijoiden kanssa.\nJotta ruuhkat kaupungin kaduilla helpottaisivat, viranomaiset ja avunantajat suosittavat turisteille retkiä kaupungin ympäristöön Mekong-joelle, käsityöläiskyliin ja vesiputouksille.\nEnnen auringonlaskua parkkitilasta on pulaa ja pakokaasut täyttävät ilman Angkorin arkeologisessa puistossa. Sankat joukot tunkevat Bakhengin kukkulalle nousevalle polulle ja kapuavat yli tuhat vuotta vanhojen kivipaasien päälle ihailemaan Angkorin kuuluisaa auringonlaskua. Vuosittain Bakhengin temppelin jäännöksiä kuluttaa yli miljoona kenkäparia.\nMyös muualla matkailijat pääsevät koluamaan varsin vapaasti temppeleiden raunioita ja koskettelemaan mittaamattoman arvokkaita seinäreliefejä. Nimikaiverruksia on alkanut ilmestyä jopa päätemppeli Angkor Watin seinille.\nJulkista liikennettä kymmenien neliökilometrien kokoisessa puistossa ei ole, vaan turistit liikkuvat joko ryhmämatkabusseilla tai vuokraamillaan takseilla tai mopotakseilla.\nMonet pitävät vapaata liikkumista oikeutettuna, sillä 20 dollarin päivämaksu on korkea. Maailmanpankki mainitsee matkailuselvityksessään, että kritiikki kohdistuu öljy- ja hotellibisneksestä tunnettuun Sokimex-yhtiöön, joka vuonna 1999 sai hallitukselta luvan kerätä Angkorin alueen pääsylipputulot.\nSokimex-yhtiö kokoaa vuodessa kymmeniä miljoonia dollareita, mutta palauttaa vain pienen osan summasta Angkorin suojelusta vastaavalle Apsara-virastolle.\nSiem Reapissa hotelleja ja majataloja on jo 250, eikä rakentamistahti näytä hiipuvan. Kaupungin väkiluku kasvaa yli 10 prosentin vuosivauhtia ja lähentyy jo kahtasataatuhatta. Reuna-alueille on noussut slummeja.\n“Maakeinottelijat ajavat ihmisiä pois mailtaan, sillä sodan jäljiltä monilla ei ole maanomistuspapereita. Maan hinta lähellä keskustaa on nelinkertaistunut muutamassa vuodessa”, Apsaran tutkija Tes Sothy kertoo.\nVedestä on tullut kaupungin kehityksen kipupiste. Vesijohtoverkostoa laajennetaan Japanin kehitysapuvaroilla, mutta osa jätevesistä valuu edelleen avo-ojissa kohti kaupungin läpi virtaavaa jokea ja Tonle Sap -järveä. Paikallisista kaivoista on löydetty kolibakteereja. Tes Sothyn mukaan pohjavettä pumpataan liikaa, mikä voi aiheuttaa maan vajoamista.\n“Vettä pumpataan yli 70 metrin syvyydestä, mutta veden riittävyydestä ei ole selvityksiä. Yksi Angkorin temppeleistä on vajoamassa ilmeisesti pohjaveden pinnan laskun vuoksi.”\nVaikka matkailusektori tuokin työtä tuhansille, sitä ei riitä kaikille kaupunkiin hakeutuville kouluttamattomille nuorille. Monien naisten ainoat vaihtoehdot ovat karaokebaarit ja prostituutio. Onneksi vuosi sitten monet majoitusliikkeet lähtivät mukaan lapsityövoiman ja lapsiseksin vastaiseen kampanjaan.\nLaos: Valttina ekoturismi\nViime vuonna kuuden miljoonan asukkaan Laosiin saapui 1,2 miljoonaa ulkomaista matkailijaa, jotka toivat maalle noin 130 miljoonan euron tulot. Matkailu on talouden toiseksi suurin sektori kaivosteollisuuden jälkeen.\nLaosilaisen Luang Prabangin keskusta on muuttumassa matkailijoiden museoksi.\nYli puolet matkailutulosta tulee ekoturismista, joka on Luang Prabangin ohella maan toinen vetonaula. Vaellusturismin kehittäminen aloitettiin vuosituhannen vaihteessa Luang Namthan maakunnassa yhteistyössä etnisten vähemmistöjen kanssa. Ekokohteisiin voi kansallispuistojen lisäksi lukea Mekongin vesiputoukset ja kahviviljelmät Etelä-Laosissa sekä Ruukkujen tasanko ja Vietnamin sodan muistomerkit maan koillisosissa.\nAasian kehityspankin Alfredo Perdigueron mukaan panostus matkailualan osaamiseen on Laosissa heikkoa. "Tärkeimpien kulttuuri-, luonnon- ja kaupunkikohteiden kestävä hoito on edelleen puutteellista, ja matkailun negatiivisia sosiaalisia vaikutuksia ei oteta tosissaan."\nUnescon neuvonantajan Steven Schipanin mukaan uutena vaarana luontomatkailulle ovat kumipuuviljelmät. Niiden pinta-alan on määrä kuusinkertaistua vuoteen 2010 mennessä Kiinan kasvavan kysynnän vuoksi. Kumipuita istutetaan jopa luonnonsuojelualueille, joilla useimmat vaellusreitit kulkevat.\n“Varovaistenkin arvioiden mukaan vuonna 2013 Luang Namthan maakunta hankkisi ekoturismilla 3,8 kertaa enemmän tuloja kuin kumipuilla”, Schipani kirjoittaa Laosin kehityskysymyksiä pohtivassa Juth Pakai -lehdessä.\nKambodzha: Arkeologista matkailua\nViime vuonna 14 miljoonan asukkaan Kambodzhaan saapui 1,7 miljoonaa matkailijaa. He jättivät maahan noin 800 miljoonaa euroa. Matkailu on nousemassa maan suurimmaksi talouden alaksi ohi vaatetusteollisuuden.\nYli miljoona kenkäparia kuluttaa vuosittain Bakhengin temppelin jäännöksiä Kambodzhassa.\nSuurin osa ulkomaalaisista matkailijoista lentää suoraan Siem Reapiin vain parin-kolmen päivän vierailua varten. Tilauslentoja tehdään etenkin Koreasta ja Japanista. Sekä pääkaupunki Phnom Penhin kävijöiden että keskimääräisten yöpymisten määrä ovat alkaneet laskea.\nMaailmanpankin mukaan matkailusektorin suurimpia pullonkauloja ovat infrastruktuurin heikkous ja säännöstelyn puute. Matkailupalvelujen taso Siem Raepin ja Phnom Penhin ulkopuolella on alhainen. Maatalous ja teollisuus eivät juurikaan hyödy matkailun kasvusta, sillä suurin osa hotellien ruoasta sekä rakennus- ja kulutustarvikkeista tuodaan Thaimaasta ja Vietnamista.\nThaimaanlahden rannalla sijaitseva Sihanoukville voisi kehittyä kansainväliseksi rantalomakaupungiksi. Sinne suunnitellaan tosin myös öljysatamaa, sillä läheiseltä merialueelta on löydetty lupaava öljykenttä. Maan koillisosassa Rattanakirissä ympäristöjärjestöt ideoivat pienimuotoista eko- ja seikkailuturismia.\nKambodzhan kulttuuriperintöä suojelevan Heritage Watch -järjestön mukaan Kambodzhan tulevaisuus lepää arkeologisessa matkailussa. Angkorin lisäksi maan metsissä ja riisipelloilla on 3 500 arkeologista kohdetta, mutta ne ovat huonosti suojeltuja. Järjestö valistaa matkailijoita laittomasta taide-esineiden kaupasta. “Suojelu on kuitenkin ennen kaikkea köyhyyskysymys. Tärkeintä on, että paikalliset ihmiset näkevät oman perinteensä arvon”, järjestön Dougald O'Reilly muistuttaa.


Keittiöapulainen Shell Mäntsälä, Shell HelmiSimpukka Mäntsälä P\nIlmoituksen osoite: https://tyopaikat.oikotie.fi/tyopaikka/1238190\nKeittiöapulainen Shell Mäntsälä\nShell HelmiSimpukka Mäntsälä P\nOletko intohimoinen keittiötaituri, joka nauttii intensiivisestä ja monipuolisesta työstä? Etsitkö kesätyötä keittiön avustaviin tehtäviin? Haetko uutta kokemusta ja haasteita keittiön ja myös asiakaspalvelun puolella? Mikäli vastasit myöntävästi, saatat olla etsimämme helmi!\nHaemme Shell HelmiSimpukka Mäntsälään keittiöapulaista kesätyöhön.\nKeittiöapulaisena huolehdit ravintolan keittiön avustavien tehtävien reippaasta hoitamisesta: astiahuolto, siivous- ja ylläpitotehtävät, kahvilatuotteiden valmistus ja tarjoilu. Sekä muut yleiset päivittäiset liikenneaseman tehtävät. Edellytämme sinulta ravintola-alan työkokemusta ja hygieniapassia.\nOlet omiasi tähän tehtävään, mikäli sinulla on positiivinen mieli ja joustava asenne työntekoon eikä pieni kiirekään kykene haihduttamaan hymyä huuliltasi. Osaat ennakoida tilanteita myös kiireessä, ja tarkkuutesi toimii olipahan ilta tai aamu. Olet luontainen tiimityöskentelijä, mutta hoidat hommat kunnialla loppuun myös itsenäisesti ja organisoiden. Mikäli keittiö sujuu mutta asiakaspalvelupuoli vielä mietityttää, ei huolta sillä me kyllä koulutamme sinut tarvittaessa asianmukaisesti tehtävään.\nTyö on kesätyö, mutta mahdollisuus myös muuhun sopimukseen. Kohde on avoinna ympäri vuorokauden, huomioithan että työ on kolmivuorotyö. Tunteja sinulle kertyy kesällä keskimäärin 90 h/ tai sopimuksen mukaan. Syksyllä mahdollisuus työn jatkamiseen. Työt alkaa toukokuussa, ja työt ovat elokuun loppuun saakka. Palkkaus TES:in mukaan.\nMikäli olet sitä mieltä, että sinun tulisi ehdottomasti päästä meille töihin, haluamme kuulla sinusta heti! Toimi nopeasti, sillä käsittelemme hakemuksia jo hakuaikana ja täytämme tehtävän heti sopivan henkilön löydyttyä. Barona toimii rekrytointikumppanina.\nLaajaan ST1/Shell –verkostoon palkataan vuosittain satoja työntekijöitä.\nRestel Oy on suomalainen ravintola-alan yritys, johon kuuluu noin 170 ravintolaa ja se työllistää yli 3000 ravintola-alan ammattilaista. Restelin ruoka- ja juomaravintoloita on kattavasti aina Helsingistä\nHakuaika päättyy: 21.3.2019\nPuhelin: 010 8500 560\nShell HelmiSimpukka -ravintolat tarjoavat kattavat palvelut ja hyvää ruokaa niin pieneen kuin isoonkin nälkään. Shell HelmiSimpukka -ravintolat sijaitsevat hyvillä paikoilla, ne ovat viihtyisiä ja saat aina reipasta ja iloista palvelua. Shell HelmiSimpukat löydät Shell- ja St1-huoltoasemien yhteydestä. Ravintoloistamme löytyy laaja skaala hyvin monipuolisia työtehtäviä ympäri Suomen. Asemamme ovat tunnettuja reippaasta ja iloisesta palvelustaan sekä viihtyisästä ilmapiiristään, jonka luovat tyytyväiset ja yhteen hiileen puhaltavat työntekijät – meillä on mukavaa tehdä töitä! Jos olet kerrassaan helmi tyyppi, tule meille töihin! https://www.helmisimpukka.fi/toihinmeille\nApulaisravintolapäällikkö RAX Buffet Iso Omena, Espoo\nRestel Ravintolat Oy | Julkaistu 21.3.2019\nKalastajan Majatalo Oy | Julkaistu 21.3.2019\nBarona Horeca Oy | Julkaistu 21.3.2019\nYlöjärven kaupunki | Julkaistu 21.3.2019\nFood Champion BAKER'S CORNER, Helsinki (English)


Eläväpullo: Jenkkiviskejä Uisgessa\nLähettänyt Eläväpullo klo 9.04\nViskisieppo 13. maaliskuuta 2013 klo 9.53\nAika moni muukin sanoo samaa, että jenkkiviskeillä pitäisi olla oma nimi. Itse en näe sitä tarpeelliseksi ja kysynkin, miksi pitäisi olla? Pelkästään maun takia? Bourbon (ja muut) on oma viskin alalajike.\nJos katsotaan esimerkiksi mitä kaikkea kuuluu "olut" nimikkeen alle, niin kyllä valikoima on todella laaja ja erilainen (lambic-ale-pilser,...). Muitakin esimerkkejä on (mm. brandy-nimikkeen alla on omia alalajikkeita).


Haiseeko pyykkisi tunkkaiselta vielä pesun jälkeenkin? 4 syytä ongelmaan - Asuminen - Ilta-Sanomat\nPyykinpesukone voi haista monesta eri syystä. (KUVA: Susanna Kekkonen)\nJulkaistu: 2.9. 19:00\nHaiseeko pyykinpesukone? Kokeile jotakin näistä neljästä vinkistä.\nPyykinpesukoneesta leijailee outo haju. Onko pesukoneeseen livahtanut jotakin sopimatonta, vai mistä ummehtunut tuoksu johtuu?\nKokosimme yhteen neljä mahdollista syytä pyykinpesukoneen oudolle hajulle.\nUnohtuiko joku seuraavista?\n1. Olet unohtanut puhdistaa koneen\nPyykkikone haisee, ja ensimmäisenä tekisi mieli syyttää pesuainetta. Mitä ihmettä luukkuun tuli lorautettua?\nUmmehtuneen pyykinpesukoneen yleinen syy on kuitenkin laiska siivoaja. Moni ei muista, että pyykinpesukone pitäisi pestä kuumalla pesuohjelmalla ainakin kerran vuodessa. Valitse 90 asteen pesuohjelma ja pese tyhjällä koneella, jauhemaisen pesuaineen kanssa. Käytä 1/3 normaalista annoksesta.\nVoit kokeilla myös sitruunahappoa.\nLue lisää: Haiseeko pyykkisi ummehtuneelta vielä pesun jälkeen? Simppeli kikka tekee pesukoneesta putipuhtaan https://www.is.fi/asuminen/art-2000006167940.html\nPyykinpesukone kannattaa pestä myös ennen ensimmäistä pesukertaa puuvillaohjelmalla ja laittamalla koneeseen pyyhkeen. Näin letkuihin ei jää mahdollisesti testikäytöstä jäänyttä vettä.\nMyös pyykinpesukoneen täyttöaukon kumikaulukseen saattaa kerääntyä likaa, joka voi homehtua. (KUVA: Susanna Kekkonen)\nMonet pesevät pyykkinsä aina alhaisilla pesulämpötiloilla, mutta silloin tällöin korkeat pesulämpötilat ovat tarpeen. Ne ehkäisevät sakkautumien kertymistä koneeseen.\n2. Pidät pyykinpesukonetta kiinni\nAivan kuten pyykitkin, myös pyykinpesukone kaipaa tuuletusta. Älä siis jätä sen kantta pesun jälkeen kiinni.\nAvaa koneen luukun lisäksi myös pesuainelokero. Näin koneen sisätilat kuivuvat.\n3. Et putsannut nukkasihtiä\nMuistithan tyhjentää nukkasihdin?\nSe kannattaa tehdä vähintään kaksi kolme kertaa vuodessa.\nNukkasihdin putsauksen aika voi olla, jos koneessa oleva merkkivalo syttyy, tai jos kone ei tyhjennä vettä kunnolla tai ei linkoa.\n4. Jätit kauluksen putsaamatta\nMyös pyykinpesukoneen täyttöaukon kumikaulukseen saattaa kerääntyä likaa, joka voi homehtua.\nVaiva koskee etenkin edestä täytettäviä pyykinpesukoneita.\nHajut pysyvät kurissa, kun muistat pitää pesukoneen oven raollaan pesujen välissä ja puhdistat kauluskumin viikoittain rätillä. Näin lika pääsee kuivumaan, eikä homehdu.\nLähteet: Giganttihttp://www.mynewsdesk.com/fi/gigantti/pressreleases/teetkoe-sinaekin-taemaen-virheen-uuden-pesukoneen-kanssa-2909955, Martat.fihttps://www.martat.fi/marttakoulu/kodinhoito/kodinkoneet/pyykinpesukoneen-valinta/pyykinpesukoneen-hoito/, IS-arkisto\nSuomen Vuokranajat ry listasi muuttosiivouksen tärpit. 16.8. 14:04 Lue lisää ›\nKesämökkiään ulkomaalaisille vuokraavan Petterin mukaan turistit oppivat suomalaisen mökkeilyn saloihin kantapään kautta. 17.6. 19:00 Lue lisää ›


Kraniosakraaliterapiaa ja akupunktiota hevosille ja koirille | Aino Ruoho\nKraniosakraaliterapiaa ja akupunktiota hevosille ja koirille\nLemmikkien kohdalla monesti toteamme, että osaisivatpa eläimet puhua. Siinä kiinalainen lääketiede on pelastus monen kohdalle, kun löytyy syy ja seuraus. Olen kuin tulkki joka kertoo mitä on vialla, kun eläimet sitä eivät meille osaa kertoa. Omat arvoni eläinten hoitajana on, että kaikki saisivat apua eläintensä kanssa. Minulle jokainen eläin on yksilö, jolloin käyttötarkoitus ei ole oleellista, vaan tärkeintä on mahdollisen avun antaminen. Joskus hyvin harvoin sattuu kohdalle eläinasiakkaita, joille ei saa neuloja, mutta silloin voin antaa hoidon lääketieteellisen laserin avulla.\nTyypillisimpiä syitä hakeutua hoitoon eläimen kanssa\nKipu, eläimen vinous tai lihasongelmat, kiimahäiriöt tai muut hormonaaliset häiriöt, suolisto- tai vatsavaivat, heikentynyt immuniteetti, elinvoiman heikentyminen esimerkiksi pitkittyneen sairauden jälkeen, vanhenevat eläimet, metabolia, kaviokuume sekä aineenvaihdunta- ja käyttäytymisongelmat.\nPelot ja käytösongelmat.\nErilaiset vammat esim. lihas-, jänne- ja hankosidevammat.\nLievittää mm. nivel- ja luustoperäistä kipua sekä murtumien kipua.\nNopeuttaa vammoista toipumista.\nMonesti törmään siihen, että eläintä ei nähdä tarpeelliseksi hoitaa sen ollessa hyvänä, joka on vääristynyt käsitys hoidosta. Akupunktio on ennenkaikkea ennaltaehkäisevää hoitoa, mutta ei toki ole väärin hoidattaa silloin, kun jotain on sattunut tai lemmikki on jo huonommassa kunnossa. Oli sitten kyse huonosta ruoansulatuksesta, psyykeongelmista tai jostain traumasta niin kaikissa tapauksissa akupunktio on suositeltavaa. Eläimet hyötyvät suuresti hoidoista, ehkä jopa ihmisiäkin paremmin, koska eläimet elävät hetkessä.\nTammaani on nyt hoidettu vuoden verran säännöllisen epäsäännöllisesti ja vaikutus on ollut erinomainen. Kiimat ovat säännölliset, ja tammani käsittely on helpottunut. Hermosärky on lievittynyt myös huomattavasti, jonka vuoksi olemme päässeet aloittamaan kansallisella tasolla kilpailemisen.\nAino on käynyt hoitamassa kisatammaani, jolla oli tosi vahvat kiimat 24/7, ja eläinlääkärin määräämä Regumate ei tuottanut toivomaamme tulosta puolen vuoden lääkinnästä huolimatta. Huomasin Ainon ilmoituksen facesta syksyllä -19, ja otin heti yhteyttä ja kerroin tammani ongelmasta. Aino antoi peräkkäisinä päivinä akupunktiota, johon tammani reagoi erittäin voimakkaasti, mutta kuukauden päästä saatuaan 3. kerran akua ja hoitoa, tehon huomasi ja kiimaoireet alkoivat helpottua huomattavasti.\nSamaan aikaan huomasimme myös toiset oireet, joita epäilin kiimahäiriöstä johtuviksi, mutta ne olivatkin kolmoishermosäryn tapaisia, johon Aino alkoi antamaan kraniohoitoja. Eli tammaani hoidettiin kiimahäiriöiden takia sekä äkillisistä pystyynhyppimisistä tuulisina päivinä tai äkillisistä korkeista äänistä johtuen. Suosittelen lämpimästi Ainon kykyjä ja hoitoja. Ja tammani suosittelee myös.\nTammaani on nyt hoidettu vuoden verran säännöllisen epäsäännöllisesti ja vaikutus on ollut erinomainen. Kiimat ovat säännölliset ja tammani käsittely on helpottunut. Hermosärky on lievittynyt myös huomattavasti, jonka vuoksi olemme päässeet aloittamaan kansallisella tasolla kilpailemisen.\nHevoseni alkoi alusta alkaen silminnähden reagoimaan ja nauttimaan hoidoissa.\nAino on hoitanut Pokea siitä alkaen kun hevonen oli 2-vuotias. Pieni hevonen kasvoi tohinalla ja etenkin jalkojen asettelu tuotti alkuun kovia vaikeuksia tulevalle ravihevoselle. Poken kaulalihaksessa on varsasta asti ollut repeämä, jonka myötä oikean etusen liike oli hyvin jäykkä ja vajaa. Repeämä muuttui heti ensimmäisen hoidon jälkeen erinäköiseksi, lihas ympäriltä oli pehmeä ja elastinen, sekä etusen jäykkä liike korjaantui. Kerran kun hoidoissa pidettiin pidempi tauko, näki selkeästi, että lihas alkoi kiristämään ja liikevirhe meinasi tulla taas esiin. Heti hoidon jälkeen asia jälleen korjaantui ja säännöllisellä hoidolla pysynyt hyvänä.\nLisäksi Poken takapäässä on ollut jäykkyyttä, sekä nuoren hevosen takapolvet ovat vaivanneet.\nHoitojen myötä ravissa näkee heti selkeän eron. Takapolvien ja selän ollessa kipeimmillään orin käytös muuttui erittäin vihaiseksi, se puri, potki ja luimi. Lenkille lähtö ei maittanut. Jälleen hoidon jälkeen hevonen muuttui nopeasti omaksi iloiseksi itsekseen, koko hevosen olemus muuttui. Hoitojen myötä, ennenkaikkea niiden ollessa säännöllisiä on hevonen pysynyt letkeänä ja hyväntuulisena. Se on alusta asti ottanut hoidot hyvin vastaan ja selkeästi nauttii hoitotilanteessa.\n2-vuotiaana ilmeni epämääräistä pään heittelyä ja nykinää ajossa.\nHevosen suu tarkastettiin eläinlääkärin toimesta ja kuolaimiakin vaihdeltiin, asia ei muuttunut.. Ainolle mainitsin asiasta ja seuraavan hoidon jälkeen tämäkin ongelma poistui, eikä ole sen jälkeen palannut. Keväällä -21 kun hevonen alkoi starttaamaan, sitä hoidettiin tiheämmin kuin aiemmin. Se näkyi tuloksissa, sijoitukset olivat 5/7stä kahden parhaan joukossa ja ennätykset paranivat kerta kerralta roimasti.\n- RIIKKA & POKE 4V.\nHoitoni sisältävät tutkimuksen ja kranio- ja akupunktiohoidon. (Ellei asiakas halua pelkästään toista hoitomuotoa.) Käytän hoidoissani akuneuloja ja lääketieteellistä laseria. Laserissa on sama värähtelytaajuus kuin käsin pistettävässä neulassa. Neuloista ahdistuville elämille laserhoito on erinomainen vaihtoehto. Neuloja pidetään kehossa noin 20-30 minuuttia. Itse hoitotoimenpiteeseen menee noin 1h.\nHoidossa tehdään ensin haastattelu, jossa kartoitetaan tilanne ja jatkan tutkimista itse eläimestä.Jokainen hoito toimenpide on yksilöllinen. Monesti todelliset alkuperäiset syyt alkavat selviämään vasta muutaman hoidon jälkeen.\nMiten eläimet reagoivat hoitoon ja neuloihin?\nEläimet reagoivat vaihtelevasti hoitoihin, toiset eivät reagoi mitenkään, toiset taas voivat reagoida voimakkaastikin. Jos oireet ovat pinnassa, niin monesti tunteetkin on pinnassa, esim. joku akuutti vaiva tai kipu tila. Kun taas asiat rupeavat olemaan ”hyvin” ei neulatkaan enää tunnu. Joskus hyvin harvoin sattuu eläinasiakkaita, joille ei saa neuloja, mutta silloin voin antaa hoidon lääketieteellisen laserin avulla.\nYleinen neuvo hoitojen lukumäärän ratkaisemiseksi on, että hoitotuloksen saamiseksi tulisi hoitoja saada kolmen viikon aikana noin kolme kertaa. Krooniset terveysongelmat saattavat lisäksi vaatia kerran kuukaudessa tapahtuvaa ylläpitävää hoitoa. Potilaat reagoivat annettuun hoitoon hyvin eri tavoin, eikä ole yhtä samallaista hoitoa. Ensimmäisen hoidon vaikutus on yleensä muutaman päivän ja hoitojen myötä vaikutusaika pitenee. Joku voi saada apua jo yhdestä hoidosta ja toinen saattaa tarvita toistuvaa hoitoa kuukausien ajan. Tästä johtuen useissa tapauksissa pelkkä neula hoito ei useinkaan riitä vaan on myös muokattava ravinnolla tai vahvistettava kehoa mm. yrteillä.\nAkupunktiohoidon määrää ja tuloksellisuutta voidaan arvioida monista näkökulmista. Joskus muutosten havaitseminen on hankalaa, sillä vuosien aikana syntyneiden terveysongelmien korjaaminen ei aina tapahdu hetkessä tai on niin sanotusti näkymättömämpää kuin esim. konkreettisesti vinon eläimen suoristuminen.\nEnnen hoitoa olisi hyvä valmistautua seuraaviin kysymyksiin\nMiten pitkään vaiva on kestänyt?\nOnko vaiva akuutti/krooninen?\nMilloin oire vaivaa? (vuorokaudenaika ja vuodenaika).\nMiten oire vaivailee?\nEläimen ruokailu- ja juomistottumukset.\nMiten eläin käyttäytyy toisten eläinten ja ihmisten suhteen?\nRokotus ajankohdat, jos sattuvat lähelle hoitoa.\nHoitohin tulevan on hyvä ottaa huomioon, että kyseessä on rentouttava hoito. Olisi myös hyvä huomioida ettei esimmäisen hoidon jälkeen olisi mitään fyysisesti raskasta edessä samana iltana ja seuraavana päivänä, niin eläimillä kuin meillä ihmisilläkin. Hoidon vaikutuksia arvioitaessa on myös otettava huomioon, että vaiva saattaa tuntua pahentuvan pian hoidon jälkeen. Tämä johtuu mm. siitä että kehon kuona-aineet ovat lähteet hoidon vaikutuksesta liikkeelle aiheuttaen tilapäistä oireilua ongelma-alueella, joskus asentovirheet voi korjaantua niin dramaattisesti, että eläimen on kuin opeteltava uudestaan käyttämään kehoaan. Nämä tuntemukset ovat ilmaus siitä, kehossa on saatu aikaan tärkeitä muutoksia joka taas kertoo kehon oman korjaamisprosessin alkamisesta.\nUseamman hoitokerran jälkeen voidaan jo liikuttaa suhteelisen normaalisti heti hoidon jälkeen, mutta hoitajan ja omistajan on se yhdessä arvioitava tilanteen mukaan. Vanhojen eläinten kanssa kannattaa muistaa myös erityisvarovaisuutta hoidon jälkeen koska monesti käy niin, että vanhat nuortuu ja innostuvat uudesta kehostaan, jolloin voivat ylikäyttää sitä.\nHoidoille ei ole sinällään estettä. Esim. tulehdukset ja kuume ei ole este. Muistathan, että tämä hoito ei korvaa hyvää ja kattavaa eläinlääkäripalvelua.\nHuolehdithan, että eläin on suhteellisen kuiva tullessaan hoitoon, jotta hoitajalla on kuiva hoidokki käsissään. Ja eläimen voi liikuttaa normaalisti ennen hoitoa, mutta muista että hoidon jälkeen tarvitaan huilia yhden vuorokauden ajan.


Onko tässä uusi Downton Abbey? The Halcyon sai kriitikolta täydet viisi tähteä - Aamulehti\nJos hullaannuit Downton Abbeyyn ja Mr. Selfridgeen, ihastut varmasti myös The Halcyoniin.\nThe Halcyon -epookin pääosissa nähdään Sope Dirisu, Olivia Williams, Kara Tointon, Steven Mackintosh, Matt Ryan, Jamie Blackley ja Hermione Corfield.\nTiistai-iltana TV1:llä alkava brittisarja The Halcyon on ensimmäisen jakson perusteella syksyn takuuvarma hitti.\nYlelliseen luksushotelliin 1940-luvun alun Lontooseen sijoittuva herkullinen epookkidraama tihkuu menestyssarjan aineksia: vauhtia, vaarallisia tilanteita, yllätyskäänteitä, dramatiikkaa, juonittelua ja salarakkaita.\nLoistohotelli on kuin vauraan yläluokan, bisnesväen ja kaunotarten kansoittama, tunteita kuohuva kupla, jossa juhlitaan ikuisia cocktailpirskeitä. Ikävä kyllä, ilonpitoa varjostavat räjähdysalttiit ihmissuhteet ja häiriötekijöistä vakavin, toinen maailmansota.\nLajityypin draamojen tapaan The Halcyonin henkilöhahmot ovat hiukan kliseisiä, mutta koukuttavia. Hamiltonin hotellinomistajaperheen ympärillä hyörivät hurmurit, hännystelijät, ilkimykset, arveluttava kiintiöamerikkalainen ja aina yhtä lojaali palvelusväki.\nLeft Bank Pictures -tuotantoyhtiön kahdeksanosaisen laatusarjan näyttelijöiksi on värvätty muista sarjoista tuttuja varmaotteisia tähtiä. Kiinnostavimmilta vaikuttavat kovaotteinen, mutta sentimentaalisen oloinen hotellijohtaja ja ylpeä ikääntyvä kaunotar, Lady Hamilton.\nKaksikkoa näyttelevät Steven Mackintosh (Luther, Sisäpiirin miehet) ja Olivia Williams (Jane Austenin elämä).\nThe Halcyonia on aiheellisesti verrattu Downton Abbeyyn ja Mr. Selfridgeen. Jos hullaannuit niihin, ihastut myös The Halcyoniin. Hotellisarjan tuottaja Chris Croucher onkin tuttu nimi myös Downton Abbeyn tuotantotiimistä.\nTV1:llä tiistaisin kello 21.30.\nEn noita muita historiallisia saippuallisia katsonutkaan, mutta nyt kyllä olen illalla paikalla tuijottamassa Steven Mackintoshia.\n12.9.2017 | 15:58 | Ilmoita asiaton kommentti.\nMaailma on täynnä näitä saippuasarjoja, en ymmärrä kuka niitä kaipaa ja vielä kehuu. Television tulisi hankkia enemmän asiohjelmia näiden sijaan. Ylen ostajille tiedoksi: ”Hyviä asiaohjelmia tehdään muaallakin kuin englanninkielisessä maailmassa”.\n12.9.2017 | 10:21 | Ilmoita asiaton kommentti.


Maatilarakentaminen Eurajoki | Luotettavaa uudisrakentamista\nUudisrakentaminen ja maatilarakentaminen\nKun etsit luotettavaa rakentajaa, Rakennusapu Hannu Pipatti Oy palvelee. Meillä on pitkä, yli 30 vuoden kokemus erilaisista uudisrakentamisen töistä. Palvelemme yksityis- ja yritysasiakkaita sekä rakennusliikkeitä Eurajoella, Raumalla ja muualla Satakunnan alueella.\nRakennamme laadukkaasti kaikenlaiset kohteet toiveesi ja tarpeesi mukaan. Uudisrakentamisen palveluihimme kuuluu myös maatilarakentaminen. Vuosien varrella olemme rakentaneet onnistuneesti lukuisia maatilarakennuksia.\nRakennamme muun muassa\nOmakotitalot ja rivitalot avaimet käteen -palveluna, maatilarakennukset sekä konehallit.\nOta yhteyttä ammattitaitoiseen toimijaan ja pyydä tarjous uudisrakentamiselle, remonteille ja saneerauksille tai maatilarakentamiselle – palvelemme Eurajoelta käsin koko Satakunnan alueella!


Panaman pienellä maantieteellisellä alueella on kaunista luontoa ja mielenkiintoisia kaupunkeja. Hienoja rantoja ja saaria löytyy sekä Tyynenmeren että Karibian rannikolta, ja vuoristoisessa sisämaassa on kahviviljelmiä, pikkukaupunkeja, vesiputouksia, villieläimiä ja upeita vaellusreittejä.\nPanama Citystä löydät modernin suurkaupungin, jossa on ostosmahdollisuuksia, ruokailumahdollisuuksia ja valikoima nähtävyyksiä ja tekemistä, mukaan lukien maan kuuluisin nähtävyys, Panaman kanava. Useimmat ensikertalaiset suuntaavat Casco Viejoon, vanhaankaupunkiin, nauttimaan tunnelmasta ja tutustumaan hieman kaupungin historiaan. Useimmille vierailijoille Panama City on kuitenkin vain nopea vierailupaikka ennen kuin he lähtevät seikkailulle maan muihin osiin.\nTässä artikkelissa luetellaan parhaat ja suosituimmat nähtävyydet paikassa Panama: minne mennä, missä käydä ja tekemistä tässä matkakohteessa. Matkaopas kohteeseen ja matkavinkit. Tietoa alueen kulttuurista ja historiasta.\nPanaman kuuluisin nähtävyys on ehdottomasti Panaman kanava, joka yhdistää Atlantin ja Tyynenmeren. Kun näet kuinka massiivinen, värikkäitä kontteja täynnä oleva laiva liukuu hiljaa sulkuihin, tämän suuren insinöörityön todellinen valtavuus paljastuu. Laivakierros kanavan läpi antaa sinulle vielä enemmän perspektiiviä.\nJos haluat vain nähdä Panaman kanavan, paras paikka tähän on Mirafloresin sulut, noin 25 minuutin päässä Panama Cityn keskustasta. Voit nähdä kanavan viisikerroksisesta vierailijakeskuksesta, jossa on pieni museo, ravintola ja IMAX-teatteri erillisessä rakennuksessa.\nBocas del Toro on Panaman tärkein rantakohde Karibialla. Tämä matalien trooppisten saarten kokoelma, joka sijaitsee lähellä Costa Rican rajaa, on tunnettu erinomaisista pehmeistä hiekkarannoistaan, joita reunustavat kristallinkirkkaat, taivaansinisen väriset vedet.\nTäällä vallitsee erittäin rento ilmapiiri, ja monet nuoret matkailijat saapuvat alueelle ja viipyvät täällä joissakin tapauksissa kuukausia tai vuosia. Bocas del Torossa voi harrastaa muun muassa surffausta, uintia, sukellusta tai vain laiskottelua rannalla. Aktiviteetit ovat yleensä edullisia.\nVaikka täällä on luksuskohteita, joissa on äärettömät uima-altaat, tämä on budjettiystävällinen kohde, jossa käyvät pääasiassa sinkut tai pariskunnat. Pääkaupunki, jota kutsutaan myös nimellä Bocas del Toro tai yksinkertaisesti Bocasin kaupunki, sijaitsee Isla Colonilla. Kaupunki itsessään ei ole tunnettu rannoistaan, mutta voit löytää ihania hiekkarantoja saaren muista osista tai veneellä lähisaarille. Suosituimpia ovat Bluff Beach, Starfish Beach ja Red Frog Beach.\nIsla Colonin ranta, Bocas del Toro\nBocas del Torolla on lentokenttä Isla Colon -saarella, ja monet matkailijat pääsevät saarille sitä kautta. Jos tutustut Panamaan autolla tai julkisilla liikennevälineillä, useimmat ihmiset tulevat tänne Boqueten pysähdyksen jälkeen. Boquetesta voit ajaa noin 3,5 tuntia vuorten yli Almiranten kaupunkiin, josta pääset 25 minuutin venematkalla Bocas del Toron kaupunkiin.\nVenematkan hinnoittelu on hallituksen määräämä, ja kaikki veneet veloittavat saman verran. Pysäköinti Almirantessa on turvallista eikä se ole kallista. Älä ole huolissasi parkkipaikkojen löytämisestä, sillä torjujat liputtavat sinua ja ohjaavat sinut haluamalleen pysäköintipaikalle, jolloin he saavat pienen palkkion. Tämä on hyvä sijoitus, jos kaupunki ei ole sinulle tuttu.\nPunta Duarte auringonlaskun rannikolla\nSunset Coast on yksi harvoista paikoista Panamassa, jossa voit katsella auringonlaskua Tyynen valtameren yllä. Sunset Coast on löytämätön alue, jossa on pikkukaupunkeja, laajoja avoimia rantoja ja pieni määrä majataloja ja majataloja, joissa voit päästä pois turistien keskeltä.\nTämä on Panaman maaseutua, jossa on kumpuilevia kukkuloita, pieniä kyliä, perhetiloja ja valtavia rantoja, joita reunustavat palmut ja metsät. Ulkomaalaisia turisteja ei ole niin paljon kuin maan muilla alueilla, ja monet kävijöistä ovat panamalaisia. Tie alas Sunset Coastille Pan-Amerikan valtatieltä on mutkainen, ja siellä on muutamia kuoppia, joita pitää väistellä, mutta jokainen kilometri vie sinut kauemmas totutusta polusta.\nPatikointi ja luonto Boquetessa\nBoqueten vuoristokaupungissa on lämmin ilmasto, jossa voit paeta rannikon ja alempien alueiden joskus ahdistavaa kuumuutta. Kaupunki on rento ja turvallinen, ja se palvelee ulkomaalaisia ja pohjoisen ilmaston talvia pakenevia ihmisiä sekä paikallisia panamalaisia, jotka etsivät viikonloppumatkaa.\nVetovoimaa täällä on muun muassa hyvien ravintoloiden valikoima sekä sekoitus laadukkaita hotelleja ja ylellisiä majataloja. Se on myös yksi Panaman tärkeimmistä kahvinviljelyalueista, ja se tunnetaan luonnon ja villieläinten, erityisesti vaelluksen ja lintujen tarkkailun, suosikkikohteena.\nAjoneuvo on täällä varsin kätevä, kun haluat kiertää ympäröiviä vuoria ja päästä polkujen päätepisteisiin ja lähistöllä sijaitseviin kohteisiin, mutta voit myös järjestää retkiä, joihin sisältyy kuljetus kahviplantaaseille.\nYksi Panaman parhaista lyhyistä ajomatkoista lähtee Boqueten laitamilta. Tämä noin 15 mailin pituinen maisemallinen kierros ohittaa tärkeimmät vaellusreitit, kauniin joen, hylätyn linnan ja vesiputouksia. Tie tarjoaa myös upeat näkymät alas laaksoon ja ylös Volcan Barun rinteille.\nSilmukan varrella on Finca Lerida Lodge, jossa on erinomainen ravintola. Se on myös yksi alueen parhaista paikoista lintujen tarkkailuun. Siellä on mukava pysähtyä lounaalle, ja voit katsella kolibrien taukoamatonta toimintaa.\nVakavasti otettavat retkeilijät voivat järjestää vaelluksen Baru-tulivuorelle ja lähteä aamuyön tunteina oppaan kanssa, jotta he ehtivät huipulle auringonnousuun. Voit myös tehdä vaelluksia, kuten suositulle Quetzal Trail -reitille (Sendero Los Quetzales), joka lähtee läheisestä Volcan Barun kansallispuistosta, tai jollekin monista vesiputousvaelluksista kiertotien varrella.\nJos haluat kokea täällä hieman luontoa poistumatta Boquetesta, suunnittele yöpymistä viehättävässä Boquete Garden Inn -hotellissa ja nauti aamiainen ulkona samalla, kun katselet värikkäitä lintuja, jotka ruokailevat ruokintapaikoilla.\nHistoria ympäröi sinua, kun kävelet Casco Viejon, joka tunnetaan myös nimellä Vanhakaupunki, kapeilla kaduilla. Näe värikkäitä rakennuksia, historiallisia raunioita ja upeat näkymät lahden yli kohti modernin Panama Cityn hohtavia torneja. Tämä alue on kompakti, ja kaikki nähtävyydet ovat helpon kävelymatkan päässä toisistaan.\nIltaisin rakennukset ja rauniot valaistaan luovasti, ja ravintolat pystyttävät pöytiä ja tuoleja jalkakäytäville. Casco Viejo on ihanteellinen romanttiseen lomailuun, sillä sen boutique-hotellit sijaitsevat kunnostetuissa 1700- tai 1800-luvun rakennuksissa.\nJos haluat todella päästä pois totutusta polusta ja kokea seikkailun makua, matka San Blasin saarille saattaa olla juuri sitä, mitä etsit. Postikorttimaiset saaret, joilla on palmuja ja kristallinkirkasta vettä, joka loikoilee valkoisella hiekalla loivasti rannoilla, ovat tämän alueen sydäntä.\nYlellisin tapa tutustua näihin saariin on purjeveneen vuokraus. Kapteenisi kulkee tämän upean alueen halki ja pysähtyy uskomattoman kauniissa paikoissa. Veneet ovat ylellisiä katamaraaneja, ja risteilyt kestävät kolmesta 21 päivään. Kaikki ateriat ja juomat sisältyvät hintaan, ja ruokailu tähtitaivaan alla aaltojen keinuttaessa venettä lempeästi on ylevää.\nJos budjettisi ei salli miehitettyä katamaraania, tarjolla on myös edullisempia vaihtoehtoja. Sinun on kuitenkin oltava valmis ottamaan sisäinen Robinson Crusoe esiin, sillä majoitustilat ovat yleensä maalaismaiseman puolella. Ainoa tapa majoittua näillä idyllisillä saarilla on varata paikallisten guna-alkuperäiskansojen kanssa paketti, joka sisältää kuljetuksen saarille, saarilta ja niiden ympäristössä, hyvin maalaismaisen majoituksen (ei ilmastointia) ja kolme perusateriaa päivässä. Tämä on täysin verkosta irtautumisen tyyppinen matka, joten valmistaudu sen mukaisesti fyysisesti ja henkisesti.\nSanta Catalina on yksi Panaman parhaista surffauskohteista Tyynenmeren rannikolla. Tässä pienessä mutta kasvavassa kaupungissa on rento surffaustunnelma. Pienet majatalot ja hotellit sekä hulppeat ravintolat pakottavat hidastamaan ja rentoutumaan. Jos et ole täällä surffaamassa, lähistöllä on upeita snorklaus- ja sukelluskohteita, ja hevosretket ympäröivän maaseudun halki ovat hyviä vaihtoehtoja niille, jotka eivät halua kastua.\nYksi Santa Catalinan vetonauloista on Isla Coiba. Tämä rehevä saari, joka on nykyään Coiban kansallispuisto, on lähes koskematon, ja sitä pidetään luonnon monimuotoisuuden keskipisteenä, jossa on lähes 200 lintulajia, krokotiileja, kilpikonnia ja käärmeitä. Sukeltaminen on täällä erittäin suosittua alueella usein esiintyvien valtavien valashaiden vuoksi. Nämä lempeät jättiläiset ovat uteliaita olentoja ja nauttivat vuorovaikutuksesta sukeltajien kanssa. Retkiä Isla Coiballe voi järjestää Santa Catalinassa.\nYksi hauskimmista asioista Boqueten lähistöllä on vierailla Los Cangilonesin paikallisella uimarannalla. Koska se sijaitsee Boquetea alempana, ilmasto on täällä paljon lämpimämpi, ja kuumina päivinä siellä on hauska tunnelma, jossa on musiikkia, grillijuhlia ja ruokamyyjiä. Panamalaiset perheet tulevat kaukaa ja kaukaa loiskimaan ja hyppimään viileään jokiveteen.\nTässä ainutlaatuisessa geologisessa paikassa joki kapenee rotkoksi ennen kuin se avautuu jälleen matalaksi altaaksi pohjalla. Rohkeat aikuiset ja vanhemmat lapset hyppäävät reunoilta hitaasti virtaavaan veteen ja kelluvat sitten pohjaan, kiipeävät sieltä ulos ja tekevät sen uudelleen.\nLapset ja kävijät, jotka etsivät hieman rauhallisempaa menoa, voivat kahlailla matalassa vedessä, jossa rotko avautuu. Seinämien korkeus vaihtelee, joten riippuu siitä, kuinka rohkea olet ja kuinka korkealle haluat mennä. Älä anna itsesi hämätä, seinämät ovat itse asiassa paljon korkeammat kuin luuletkaan. Alhaalla oleva kirkas vesi vääristää korkeuden arviointia. Onneksi hengenpelastajat ovat paikalla ja pitävät silmällä, että hyppääjät nousevat takaisin pintaan.\nPuistoon on pieni sisäänpääsymaksu, ja pysäköintialueilta on lyhyt kävelymatka joelle.\nVaikka se ei olekaan useimpien matkailijoiden matkasuunnitelmissa, Punta Chamessa on yksi Panaman hienoimmista rannoista, ja se on myös maan paras paikka leijalautailuun. Tämä alue sijaitsee Tyyneen valtamereen työntyvällä niemimaalla, ja se on kirjaimellisesti pelkkää rantaa.\nTäällä on loputtomalta vaikuttava laaja hiekkaranta, ja vesi on lämmintä ja matalaa. Tämä antaa opetteleville leijailijoille selkeän edun, sillä he voivat seisoa vedessä ja kerätä itseään leijansa kanssa työskennellessään.\nTuulet ovat rannan puoleisia ja melko tasaisia joulukuusta huhtikuuhun, joka on Panaman kuiva kausi. Useat leijakoulut tarjoavat oppitunteja, kuten Machete Kite ja Kitesurf Panama, jotka sijaitsevat rannan vastakkaisissa päissä.


Mäyrille murskavoitot - Flanels\nFlanelsin D93-junioreiden salibandyn kevätkausi pyörähti käyntiin pirteissä merkeissä. Hollolaan sunnuntaina matkanneet Mäyrät kukistivat heinolalaisen HSB:n lukemin 1-9 sekä kotkalaisen Crackersin murskanumeroin 11-0.\nKumpikin ottelu oli Flanelsin hallintaa, jonka turvin he pystyivät viimeistelemään maaleja rakentelemistaan paikoista.\nMäyrien päivän ensimmäiseksi vastustajaksi saapui HSB, joka kohdattiin myös viime turnauksessa. Ensimmäinen erä meni tasaisissa merkeissä ja tauolle mentäessä tulostaulu näytti tasatilannetta 1-1. Flanels oli seuraavissa erissä tasaisen vahva ja nakutti varmaan tahtiin maaleja vastustajan päätyyn.\n– Koko ottelu oli tasaisen hyvää peliä, eikä virheitä sattunut. Tähän pitää olla vain tyytyväinen, että voitto irtosi näinkin isoin lukemin, valmentaja Jussi Jokinen kehui.\nTurnauksen viimeiseen kamppailuun Flanelsin vastustajaksi asettui kotkalainen Crackers. Mäyrien vauhti ja pallonsiirtelykyky oli kuitenkin liian nopeaa Crackersin pelaajille ja näin ollen peli olikin selkeää Flanelsin hallintaa. Maaleja iskettiin jälleen tasaisin väliajoin. Loppujen lopuksi Nico Tarhanen viimeisteli\nJoel Lahden avustuksesta loppulukemiksi 11-0 Mäyrien hyväksi.\n– Liikkeemme hieman hidastui verrattuna edelliseen peliin, mutta saimme silti pidettyä hyvän tempon yllä, joka sitten musersi vastustajan puolustuksen, Jokinen pohti.\nTasaisesta Flanelsin joukkueesta erottui muutama valopilkku läpi turneen. Laiturina pelanneen Ilari Ahosen esitys oli pirteä. Samoin maalivahdin sijasta kenttäpelaajana pelanneen Nico Tarhasen.\nMyös erinomaista kauttaan jatkava maalivahti Jonne Nieminen pelasi hyvän turnauksen päästäen yhteensä vain yhden maalin. Näin Niemiselle merkattiin jo kauden toinen nollapeli, mikä salibandyssä on hyvin harvinaista.\nSeuraavaan turnaukseen Mäyrät matkaavat Kuusankoskelle, jossa vastaan asettuu KoHo, sekä sarjan kärkipaikkaa pitävä savonlinnalainen Top Team. Pelit alkavat vähenemään ja tilanne kärjessä tiukentuu: jatkoon pääsee sarjasta vain kaksi parasta, joten turhiin tappioihin ei varaa ole. Flanels on sarjassa kolmantena pisteen jäljessä Sbandyä ja 3 jäljessä Top Teamia.\nKosonen T. 3+1\nSuomalainen J. 1+2\nKeihäsniemi 1+0, 25min\nSuomalainen A. 1+0\nNieminen 0+0, MV – molemmat ottelut


Näyttelijä sairastui vakavasti, Pesäkallion kesäteatterin pääroolin esittäjä vaihtui viime tipassa | Päijät-Häme | Etelä-Suomen Sanomat\nEtusivu » Päijät-Häme 5.7.2021 15:58\nVäinö Weckström päätti ryhtyä Pesäkallion Tarzaniksi viime perjantaina. Ensi-ilta on keskiviikkona. Ilkka Kuosmanen\nPesäkallion kesäteatteri joutuu vaihtamaan "Tarzaninsa" eli Pastori Tarsalaisen. Tuottaja Jenni Saario kertoo, että Stefan Andersénin sijaan roolin Pastori Tarsalainen ja viidakon lait -näytelmässä tekee Väinö Weckström, joka on tuttu useista Pesäkallion aiemmista näytelmistä.\nKyse ei ole koronasta vaan siitä, että Andersénillä on ollut ongelmia sydämensä kanssa. Ensi-iltaa lykättiin ensin viikolla eteenpäin, kun Andersén sairastui sydänpussin tulehdukseen ja joutui sairaalahoitoon.\nSaarion mukaan vaiva ilmaantui vasta juhannuksen jälkeisenä sunnuntaina, kun Andersén oli menossa keikalle Lahden satamassa. Lääkärin ensiarvio viikon levosta osoittautui riittämättömäksi, joten päärooliin oli pakko etsiä uusi tekijä.\nJane ja Tarzan eli Laura Nuuttila ja Stefan Andersén ehtivät poseerata Pesäkallion kesänäytelmän tiedotustilaisuudessa ennen juhannusta. Ilkka Kuosmanen\n– Väiski pyysi ohjaaja Satu Säävälältä tunnin miettimisaikaa ja ilmoitti varttitunnin kuluttua suostuvansa, koska pitää muutenkin haasteista. Hän oli harjoituksissa ensimmäistä kertaa sunnuntaina, Saario kertasi puhelimessa maanantaina.\nSaarion mukaan Andersénin sairastuminen pysäytti koko työryhmän. Pitkään valmisteltua ja koronapandemian monella tavalla kiusaamaa esitystä ei kuitenkaan haluttu perua.\n– Vaikka nyt läsnä on suru siitä, että Stefan joutui jäämään pois roolistaan, on myös helpottavaa tietää, että hän saa toipua rauhassa ja paikkaajaksi saatiin ihan huippu tyyppi, Saario sanoo.\nSirkku Peltolan kirjoittama Pastori Tarsalainen ja viidakon lait saa ensi-iltansa Pesäkallion kesäteatterissa keskiviikkona kello 13. Saman päivänä on myös iltanäytös kello 18.


Collietytöt harrastaa: Im Westen nichts Neues\nSaksaa taitamattomille lukijoille tiedoksi, että otsikko on saksannos Erich Maria Remarquen romaanin "Länsirintamalta ei mitään uutta" nimestä, ja se, miten se liittyy meihin, selviää nyt: me ei olla tehty mi-tään. Tai se oli kyllä vähän liioiteltu ilmaus, kun on me sentään lenkillä käyty se mikä on pystytty. Ainiin ja naksuteltu vähän noutokapulaa. Eli siis onhan me jotain touhuttu! Aksa on kuitenkin tältä viikolta jäänyt, koska minä menin ja loukkasin jalkani, joka ei ollut eilen ihan juoksukunnossa. Oikeastaan minä en loukannut jalkaani, vaan kaapin ovi julmasti yritti sen murskata. Kaatopaikkakuormasta se julmasti hyppäsi kulma edellä jalkapöytäni päälle. Se muuten koski ihan kivasti. Mulla on aika korkea kipukynnys, mutta heti iskun jälkeen tiesin, että nyt koski. Siinähän meinasi sitten ihan taju lähteä! Just ehdin autoon penkille röhnöttämään ja nostamaan jalan ylös. Sieltä sitten katselin kattoa ja pari kertaa koitin noustakin, mutta takaisin jouduin makuulle taipumaan, kun näkö lähti pökerrytyksestä ja jalka kipunoi. Sen jälkeen oonkin sitten kulkenut vähän linkkaamalla, paitsi tänään kävely onnistui jo ihan melkeinpä normaalisti! Varpaiden taitto vielä vähän koskee, varsinkin kun ne taipuvat ylöspäin. Turvotusta vielä vähän on havaittavissa, mutta se iso sinimusta läiskä on hävinnyt lähes kokonaan. Hyvin taas selvisin ilman terveyskeskuksen turhaa kuormittamista!\nNastasta on huomannut, että nyt ei olla ihan normaalipituisia lenkkejä vedetty. Jaakkokin on ollut tavallista kiireisempi töissä, joten se ei ole ehtinyt meitä hirveesti lenkkeilyssä auttamaan. Ollaan sitten naksuteltu noutokapulaa, jonka edistymisessä meillä oli aika suuriakin ongelmia, kun Nastalla on tapana reagoida tassun läimäytyksellä kaikkeen. Veera sitten neuvoi (samanlaisen ongelman kanssa painineena), että nostaisin kapulan syliin tai ylös toisella kädellä. Sylissä kapula mulla oli jo ollutkin, mutta sen kokeilun jälkeen oli koirakin. Istuin maassa ja nostin kapulan hartian korkeudelle, josta Nasta edelleen yritti sitä läimiä. Vielä vähän ylemmäs ja tassua ei enää tullut. Sitten alkoi kaiken muun paitsi nenän/katseen tarjoaminen: peruuttaminen, katseen pois kääntäminen, maahanmeno, ylös katsominen, maton raapiminen... Odottelin rauhassa ja sitten Nasta sattui vilkaisemaan kapulaan. Äkkiä naks ja palkka! Ja mitä tekee Nasta?! Se kosketti kapulaa nenällä!! Sitä mie oon oottanut kohta kaks kuukautta! Se teki vielä muutaman nenäkosketuksen ja sai niistä superpalkat ja sen jälkeen näytti siltä, kun haluis sanoa että oisit heti sanonu että nenällä! Niin, ois pitäny... Nyt pitää vahvistaa tuota ja odotella, josko se ottas kapulan joskus suuhunkin. Veera lupasi tuoda lainaan meille sellasen laippamallisen kapulan, tuossa meidän kapulassa kun on melko pieni maavara, joten se saattaa myös olla aloittelijalle hankala ottaa suuhun. Laippakapulassa kun on vähän enemmän sitä tilaa kapulan ja maan välissä. Katsotaan miten kapulointi etenee!\nSepsulilla menee ihan yhtä hyvin kuin aina ennenkin. Senkin kanssa oon tasapuolisuuden vuoksi naksutellut noutoa ja vähän takajalkajumppaa (Napenkin kanssa). Sepsu innostuu vähän turhan paljon naksusta ja nakista eikä malta tuoda kapulaa käteen. Sen kanssa palkka pitää olla piilossa tai palkan pitää olla pallo. Sitten onnistuu kapulan tuonti käteen asti. Noutojuttujen ja takajalkajumpan lisäksi ollaan molempien nenäpäiden kanssa käyty läheisen meluvallin rinteessä tekemässä vähän syvälihasjumppaa. Koska unohdan aina lenkille lähtiessä namit kotiin (niillä saisin koirat kävelemään hiiidaaastaaa kävelyä rinteessä), pitää olla luova ja käyttää luontoäidin antimia, tässä tapauksessa ruohoa. Kun sitä vielä on saatavilla, tänään nimittäin satoi lunta piiiiitkästä aikaa. Tästäpä tulikin mieleen, että taidanpa laittaa tuon nuoriso-osaston vähän sohvan reunalle taiteilemaan ja vahvistamaan lihaksiaan iltapuhteeksi.\nTällä kirjoituksella ei siis oikeastaan ollut muuta pointtia, kuin osoittaa, että hengissä ollaan, jotain on tehty, mutta enemmän ei olla tehty mitään.\n13. päivä keskiviikko, uusi epäonnen päivä


Etusivu > Artikkelit > Karijärven muikkua vaunuevääksi – kausipaikat kiinnostaneet aikaisempaa enemmän Jaalan Aurantolassa\nReijo Sneck ja Matti Kankainen päästelevät muikkuja verkosta Aurantolan caravan-alueella. Karijärvi on antanut verkkoihin parin-kolmen kilon saaliin. Aurinkoinen syyskuun aamu herättelee jo muitakin alueelle majoittuneita.\n- 30 vuotta on tullut kalastettua Karijärvellä. Ensin mentiin tuolta Rihun puolelta kalaan mutta nyt on menty täältä ja otin siksi vaunupaikankin tästä kymmenisen vuotta sitten, Matti Kankainen kertoo.\nEnsin oli pienempi vaunu, nyt kun tuo isompi otettiin niin tuohon nykyiselle paikalle otettiin kausipaikka.\n- Vaunu on tuotu Englannista ensin Viroon ja sieltä Suomeen. Siinä on 42 neliötä. Sisusta purettiin melkein kokonaan. Siinä oli kaksi makuuhuonetta ja kaksi vessaa, kylpyammekin. Tehtiin yksi makuuhuone, keittiö ja olohuone, Kankainen tarinoi.\nKankaisen vaunua ei tien päällä näe, se on tuotu erikoiskuljetuksella kausipaikalle.\nKalakaveri Sneck toteaa oman vaunun olleen Aurantolassa 22 vuotta. Hän on Nastolasta kotoisin.\n- Jos tässä on näin kauan tullut oltua, niin ilmeisesti täällä on viihtynyt, hän vastaa kysymykseen mitä on paikasta tykännyt.\n- En minäkään täältä mihinkään lähde, jos tämä porukka paikkaa vaan pitää, Matti Kankainen komppaa.\nAurinko on noussut ja Karijärvi kutsuu muikkuverkkoja kokemaan.\nMiehet kehuvat henkilökuntaa. Kalustokin on saanut olla rauhassa, varkaita ei ole näkynyt. Yksi syy on tietysti se, että joku kausipaikkalaisista on yleensä aina vaunullaan. Alue on sopivan pieni ja täällä kaikki tuntevat toisensa.\n- Paikkana tämä on yksi hienoimpia, Matti Kankainen suitsuttaa. - Ja henkilökunta tässä perheyrityksessä on niin mukavaa.\nYrittäjä Meliisa Sharp kertoo, että tänä kesänä kausipaikkoille on tullut uusia vaunukuntia. Kankainen ja Sneck pistivät merkille, että juhannuksena ilmestyi pari ensikertalaista vaunuilijaa, jotka tulivat kurkkaamaan paikkaa ja totesivat heti, että tämä on heidän paikkansa.\n- Jos paikka vain on auki niin käydään myös talvella täällä, Kouvolassa asuva Kankainen tuumii. Vaunuun on asennettu ilmalämpöpumppu.\nMatti Kankainen (vas.) ja Reijo Sneck ovat tykästyneet Aurantolan maisemiin ja ilmapiiriin. Kalamiehiä viehättää Karijärven kalakanta. järvilohiakin sieltä nousee. Nyt saatiin muikkuja.\nKesäkuu oli Sharpin mukaan koronakevään jälkeen nihkeä, heinäkuu näytti jo hyvältä. Elo-syyskuun ulkomaalaiset matkailijat ovat nyt poissa ja se näkyy kassassa. Onneksi matkailuajoneuvoja on liikkunut aikaisempaa enemmän. Aurantolalle on myönnetty ELY-keskuksen myöntämää kehittämistukea 32 760 euroa ja uusia suunnitelmia on takataskussa. Niistä kuullaan myöhemmin.\nKankaisen toivoma talviaukiolo ei kuitenkaan ole vielä varmaa, muutamaa vuokramökkiä lukuunottamatta alue saattaa sulkeutua marras-maaliskuun ajaksi.


Appelsiinipuun alla: Laajempia näköaloja Alanyasta\nAlanyan kaupungin tienaukaisija töissä korkealla vuoristossa\nKyllä niin sydäntä lämmitti ja mieltä piristi, kun sai katsoa Alanyan kaupungin jakamia kuvia Alanyan pohjoisimpien\nvuorten teiden kunnostuksesta ja avaamisesta kesäliikenteelle. Eilinen lumi- ja loska täällä Suomessa otti päähän aikalailla. Se, että Alanyastakin löytyi vielä eilen tuollaisia lumimääriä, helpotti huomattavasti tämän lämpöhakuisen naisihmisen lämmönkaipuuta. Toki Alanyassa ja erityisesti keskustan kaduilla on jo hyvinkin lämmintä. Keskustassa tuulettomalla alueella auringon paistaessa lämpötila nousee jo yli +30 C. Rannoilla ja tuulisilla alueilla lämpötila liikkuu +20 - 30 C tuntumassa. Yölämpötilatkin ovat jo +10 - 17 C tienoilla. Sataman sääennusteen mukaan tämä ja pari seuraavaa päivää on lähes tuulettomia ja meren aallot hyvin pieniä. Meriveden lämpötila on nyt 19 C, joten pohjoismaalaiselle uiminen on jo mahdollista ja virkistävää ;) .\nAlanyaan tuotu turistisukellusvene satamassa.\nAlanyan satamasta voi nyt bongata tällaisen 24-paikkaisen turistikäyttöön suunnitellun sukelusveneen. Ihan nousi iho\nkananlihalle, kun mietin, että menisin vedenpinnan alle jollakin härvelillä... No, moni tykkää pienoissukellusveneellä tehdyistä pinnanalaisista reissuista ja näkymistä. Alanyassa on taatusti paljon nähtävää sekä historialliselta että meribiologiselta kannalta katsottuna. Ja ne vedenalaiset värimaailmat ovat varmasti huikeat. Siellä saattaa nähdä isojakin merikilpikonnia, paljon erilaisia kaloja, delfiinejä ja jopa meduusoja, jos oikein hyvä tuuri sattuu. Alanyankin edustalle eksyy muutamia meduusoja toisinaan, joskaan ne eivät käsittääkseni ole siellä vielä kovin yleisiä.Ja ties mitä "vedenneitoja ja uimamaistereita" noista pinnan alla olevista ikkunoista lopulta näkeekään. Ja tuli ihan vaan mieleen, että kuinkakohan pitkälle niihin Kalekukkulan alla oleviin luoliin tuolla härvelillä pääsee? Esim. fosforiluola on pinnan alla, ja olikohan salakuljettajienkin luolassa myös vedenalaista onkaloa. Ne olisi mielenkiintoista nähdä. Rakastavaisten luola sen sijaan on korkealla, jonkun metrin vedenpinnan yläpuolella.\nAlanyassa kukkii tällä hetkellä mm. muinaista perua oleva neidonhiuspuu vaaleanpunaisin kukin. Kukkaloistoa on niin maassa, puissa kuin pensaissakin. Lisäksi keskustassa ja keskustan ulkopuolella, meren rantamilla ja vuoristossa on ihan erilaiset omat väriloistonsa, luonnon piirteensä, niin että muistahan käydä myös vuoriston puolella. Monella bussilinjalla, vuokratulla autolla tai moottoripyörällä, tai vaikka fillarilla pääsee näkemään muutakin kuin keskustan, baarit ja lähimmät rannat. Tutustu vaan alueeseen hieman laajemminkin.\n7.5.2017 lisätty linkki sukellusveneestä kertovaan lehtiartikkeliin.\nLähettänyt Johanna klo 11.52\nTunnisteet: elämää Alanyassa, puut ja pensaat, seikkailu, Sukellusvene Alanyassa, vuoristo


Atria Oyj:n osavuosikatsaus 1.1.– 30.9.2019: Atrialla vahva vuosineljännes, liikevaihto ja -voitto kasvoivat - Atria\nAtria Oyj, osavuosikatsaus, 23.10.2019 klo 8.00\nAtria Oyj:n osavuosikatsaus 1.1.– 30.9.2019\nAtrialla vahva vuosineljännes, liikevaihto ja -voitto kasvoivat\n- Konsernin liikevaihto oli 366,0 miljoonaa euroa (357,1 milj. euroa).\n- Konsernin liikevoitto oli 16,7 miljoonaa euroa (12,7 milj. euroa) eli 4,6 prosenttia (3,5 %) liikevaihdosta.\n- Atria Suomen myynti kasvoi kaikissa kanavissa ja kannattavuus oli hyvällä tasolla. Sianlihan vienti Kiinaan kasvoi voimakkaasti.\n- Atria Ruotsin liikevaihdon ja -tuloksen myönteinen kehitys jatkui kolmannella vuosineljänneksellä. Siipikarjatuotteiden myynti lisääntyi edelleen.\n- Atria Venäjän tulosparannus oli merkittävä. Sibylla- ja Food Service -tuotteiden kasvanut myynti ja korkeammat myyntihinnat olivat syynä hyvään tulokseen.\n- Katsauskauden jälkeen Atria ilmoitti käynnistävänsä 130 miljoonan euron arvoisen siipikarjatuotannon laajennusinvestoinnin suunnittelun Suomessa.\n- Konsernin liikevaihto oli 1 071,3 miljoonaa euroa (1 061,6 milj. euroa).\n- Konsernin liikevoitto oli 19,1 miljoonaa euroa (21,5 milj. euroa) eli 1,8 prosenttia (2,0 %) liikevaihdosta.\n- Alkuvuoden aikana konsernin liikevoiton kehitystä painoivat kohonneet raaka-ainekustannukset.\n- Atria Suomen liikevoitto kääntyi kasvuun kolmannella neljänneksellä.\n- Atria Ruotsin liikevaihto on kasvanut tasaisesti, erityisesti siipikarjatuotteiden myynti on kehittynyt myönteisesti.\n- Atria Venäjä uudisti vuoden 2019 alussa strategiansa, jonka keskeisenä tavoitteena on liiketoimintojen nopea tervehdyttäminen. Osana strategiahanketta Atria tutkii mahdollisuuksia myydä Atria Venäjän liiketoimintoja.\nMilj. € 2019 2018 2019 2018 2018\nAtria Suomi 257,5 250,1 762,2 750,7 1 019,2\nAtria Ruotsi 73,8 72,5 214,8 213,8 287,9\nAtria Tanska & Viro 24,7 24,7 70,0 72,0 97,4\nAtria Venäjä 20,7 19,4 54,9 55,2 75,1\nEliminoinnit -10,8 -9,6 -30,7 -30,0 -41,1\nLiikevaihto yhteensä 366,0 357,1 1 071,3 1 061,6 1 438,5\nAtria Suomi 15,3 13,6 25,6 27,2 36,7\nAtria Ruotsi 0,0 -1,0 -5,6 -6,0 -7,1\nAtria Tanska & Viro 1,7 1,6 3,3 4,3 5,3\nAtria Venäjä 0,4 -0,8 -2,0 -1,4 -4,0\nKohdistamattomat -0,8 -0,8 -2,3 -2,5 -2,7\nLiikevoitto yhteensä 16,7 12,7 19,1 21,5 28,2\nLiikevoitto-% 4,6 % 3,5 % 1,8 % 2,0 % 2,0 %\nTulos ennen veroja 15,7 11,6 15,5 16,8 22,3\nOsakekohtainen tulos, € 0,43 0,30 0,35 0,46 0,58\n”Vuoden kolmas neljännes oli Atrialle vahva jakso. Liikevaihto oli 366 miljoonaa euroa, kun se viime vuonna oli 357 miljoonaa euroa. Liikevoitto parani. Nyt voitto oli 16,7 miljoonaa euroa, ja parannusta viime vuoden vastaavaan jaksoon tuli 4 miljoonaa euroa. Kaikki liiketoiminta-alueet paransivat tulostaan.\nVuoden alusta syyskuun loppuun liikevaihto on kasvanut 10 miljoona euroa viime vuoden vastaavaan kauteen verrattuna. Liikevoitto on tältä jaksolta 19,1 miljoonaa euroa ja olemme 2,4 miljoonaa euroa jäljessä viime vuoden voitosta. Tänä vuonna vuoden ensimmäiset kuukaudet olivat kannattavuudeltaan vaatimattomia. Tämän jälkeen olemme kyenneet parantamaan tulostasoa viime vuoden tulokseen verrattuna.\nParantuneen tuloksen perusteena on hinnoittelun hallinta, tuotteiston uudistaminen sekä hyvin toiminut teollinen tekeminen. Käyttöpääoman kehitys paransi liiketoiminnan kassavirtaa edellisestä vuodesta noin 38 miljoonaa euroa.\nKasvavia tuoteryhmiä tällä hetkellä ovat siipikarja ja valmisruoka. Lihavalmisteiden kysynnän kasvu kohdistuu aiempaa hinnakkaampiin tuotteisiin. Vaikka myyntikilot eivät markkinoilla kasvaisikaan niin arvon kasvattamiseen on edelleen hyvä mahdollisuus. Kulutuksen kohdistuminen entistä vahvemmin kananlihaan näkyy sian- ja naudanlihan kysynnässä. Tämä kehitys on pitkäkestoinen. Esimerkiksi Suomen markkinoilla vuodesta 1990 lähtien tapahtuneesta lihan kokonaiskulutuksen kasvusta 80 prosenttia on peräisin lisääntyneestä kananlihan kulutuksesta.\nKiinan lisääntynyt lihan tuonti on muuttanut ja muuttaa koko maailman lihakaupan rakennetta sekä volyymien että hintojen osalta. Kiinassa sianlihan tuotanto on vähentynyt ja ennusteiden mukaan vähenee edelleen afrikkalaisen sikaruton vuoksi. Tauti ei tartu ihmisiin, mutta on sioille käytännössä parantumaton. Rokotetta tautia vastaan ei toistaiseksi ole. Myös Atrian vientimäärät Kiinaan ovat kasvussa, ja tänä vuonna viemme Kiinaan noin 12 prosenttia vuosittaisesta sianlihan tuotannostamme. On mahdollista, että vientimäärät kasvavat edelleen.\nKatsauskauden jälkeen tiedotimme, että käynnistämme noin 130 miljoonan euron arvoisen tuotantolaitosinvestoinnin suunnittelun siipikarjatuotannon lisäämiseksi Suomessa. Toteutuessaan investointi olisi yksi Atrian historian suurimmista yksittäisistä investointihankkeista. Kananlihan kulutus kasvaa, ja tällä investoinnilla turvattaisiin kapasiteettimme pitkälle tulevaisuuteen.”\nAtria-konsernin heinä-syyskuun liikevaihto oli 366,0 miljoonaa euroa (357,1 milj. euroa). Liikevoitto oli 16,7 miljoonaa euroa (12,7 milj. euroa). Atria Suomen myynti kasvoi kaikissa myyntikanavissa. Erityisesti sianlihan vienti Kiinaan kasvoi. Liikevoittoa vahvistivat parempi myynnin rakenne ja edellisvuotta korkeammat myyntihinnat. Atria Ruotsin liikevaihdon ja -voiton myönteinen kehitys jatkui kolmannella vuosineljänneksellä. Siipikarjatuotteiden myynti lisääntyi edelleen. Atria Tanska & Viron liikevoitto oli edellisvuoden vastaavaa jaksoa parempi; hyvä myynnin rakenne ja korkeammat myyntihinnat paransivat liikevoittoa. Atria Venäjän Sibylla- ja Food Service -tuotteiden kasvanut myynti ja korkeammat myyntihinnat olivat syynä merkittävään tulosparannukseen.\nSianlihan kansainvälinen raaka-ainehinta nousi edelleen kolmannella vuosineljänneksellä, mikä on seurausta afrikkalaisen sikaruton aiheuttamasta markkinahäiriöstä Kiinassa ja sen vaikutuksista globaaliin lihamarkkinaan.\nFT Merja Leino nimitettiin 1.9.2019 alkaen Atria-konsernin vastuullisuudesta vastaavaksi johtajaksi. Hän vastaa Atrian liiketoimintojen vastuullisuuden kehittämisestä ja vastuullisuustyön toimeenpanosta. Merja Leino on Atria-konsernin johtoryhmän jäsen ja raportoi toimitusjohtaja Juha Gröhnille.\nAtria Suomen heinä-syyskuun liikevaihto oli 257,5 miljoonaa euroa (250,1 milj. euroa). Myynti vahvistui kaikissa kanavissa, mikä kasvatti katsauskauden liikevaihtoa edellisvuoden vastaavaan jaksoon verrattuna. Liikevoitto oli 15,3 miljoonaa euroa (13,6 milj. euroa). Liikevoiton kasvu johtui edellisvuoden vastaavaa jaksoa paremmasta myynnin rakenteesta ja korkeammista myyntihinnoista. Siipikarjayksikön uusien tuotantolinjojen käyttöönotto on edistynyt katsauskaudella suunnitellusti. Kiinassa esiintynyt afrikkalainen sikarutto on lisännyt sianlihan kysyntää ja nostanut hintoja. Atrian sianlihan vienti Kiinaan on kasvanut. Vuoden 2019 aikana Kiinan viennin arvioidaan kaksinkertaistuvan noin 8 miljoonaan kiloon, joka on noin 12 prosenttia Atrian vuosittaisesta sianlihantuotannosta.\nAtria Ruotsin heinä-syyskuun liikevaihto oli 73,8 miljoonaa euroa (72,5 milj. euroa). Liikevaihto paikallisessa valuutassa kasvoi 4,3 prosenttia. Siipikarjatuotteiden myynti ja kannattavuus paranivat edellisvuoden vastaavaan jaksoon verrattuna merkittävästi. Alkuvuoden tappiollinen liiketulos kääntyi positiiviseksi, tulosparannus heinä-syyskuussa oli miljoona euroa. Liikevoitto oli 0,0 (-1,0 milj. euroa). Ruotsalaisen sianlihan heikentynyt saatavuus, liharaaka-aineiden kohonneet hinnat ja heikko kruunun kurssi painoivat liiketulosta.\nAtria Tanska & Viron heinä-syyskuun liikevaihto oli 24,7 miljoonaa euroa (24,7 milj. euroa). Liikevoitto oli 1,7 miljoonaa euroa (1,6 milj. euroa). Tanskassa korotukset myyntihintoihin ja myynnin suotuisampi rakenne vahvistivat liikevaihtoa ja -voittoa alkuvuoteen verrattuna. Virossa Atrian myynti vähittäiskauppaan kasvoi 12 prosenttia edellisvuoteen verrattuna.\nAtria Venäjän heinä-syyskuun liikevaihto oli 20,7 miljoonaa euroa (19,4 milj. euroa). Liikevoitto oli 0,4 miljoonaa euroa (-0,8 milj. euroa). Sibylla- ja Food Service -tuotteiden kasvanut myynti ja korkeammat myyntihinnat vahvistivat liikevaihdon ja -voiton myönteistä kehitystä. Myynti vähittäiskauppaan pieneni edellisvuoden vastaavaan jaksoon verrattuna.\nAtria-konsernin tammi-syyskuun liikevaihto oli 1 071,3 miljoonaa euroa (1 061,6 milj. euroa). Liikevoitto oli 19,1 miljoonaa euroa (21,5 milj. euroa). Hinnankorotukset, vakaina pysyneet markkinaosuudet ja myynnin kasvu paransivat Atria Suomen liikevaihtoa. Ruotsissa liikevaihto kasvoi paikallisessa valuutassa 3,7 prosenttia erityisesti lisääntyneen siipikarjatuotteiden myynnin ansiosta. Konsernin liikevoittoa painoivat kohonneet raaka-ainekustannukset. Atria Ruotsin tehostamistoimenpiteistä aiheutuneet kustannukset 1,4 miljoonaa euroa kirjattiin ensimmäiselle vuosineljännekselle.\nAtria Venäjä uudisti vuoden 2019 alussa strategiansa. Keskeisenä tavoitteena on liiketoimintojen nopea tervehdyttäminen Venäjällä, mikä tarkoittaa myynnin ja myyntikatteen lisäämistä sekä tuloskehityksen kääntämistä positiiviseksi. Osana strategiahanketta Atria tutkii myös mahdollisuuksia myydä Atria Venäjän liiketoimintoja. Samalla on myös selvitetty Atrian omistaman Sibylla-pikaruokaliiketoiminnan hallinnollisen yhtiörakenteen uudelleenjärjestelyä ja strategista kehitystä kaikilla liiketoiminta-alueilla.\nAtria Suomi käynnisti tammikuussa Nurmon sikaleikkaamossa tehostamishankkeen, jonka tavoitteena on parantaa sikaleikkaamon kannattavuutta ja kilpailukykyä. Uudelleenjärjestelyihin liittyvät yhteistoimintaneuvottelut saatiin päätökseen helmikuussa. Uudelleenjärjestelyillä saavutetaan noin 1,5 miljoonan euron vuotuiset säästöt, jotka toteutuvat täysimääräisesti vuoden 2020 alusta lähtien. Työn määrä sikaleikkaamossa väheni noin 51 henkilötyövuoden verran. Sopeuttamista tehtiin määräaikaisten työsuhteiden vähentämisellä sekä sisäisten järjestelyjen avulla.\nAtria Ruotsi käynnisti maaliskuussa strategiansa mukaisen hankkeen, jonka tavoitteena on tehostaa liiketoimintoja ja parantaa kilpailukykyä muuttuneessa toimintaympäristössä. Suunnitelmaan liittyvät yhteistoimintaneuvottelut koskivat kaikkia Atria Ruotsin toimihenkilöitä ja ne saatiin päätökseen kesäkuussa. Tehostamishankkeella pyritään saavuttamaan noin 3 miljoonan euron vuotuiset säästöt henkilöstökuluissa. Säästöt toteutuvat osittain jo vuoden 2019 loppupuolella ja täysimääräisenä vuoden 2020 alusta lähtien. Neuvotteluiden seurauksena Atria irtisanoi 40 toimihenkilöä Ruotsissa ja Norjassa.\nAtria Suomen tammi-syyskuun liikevaihto oli 762,2 miljoonaa euroa (750,7 milj. euroa). Liikevoitto oli 25,6 miljoonaa euroa (27,2 milj. euroa). Hinnankorotukset, vakaina pysyneet markkinaosuudet ja myynnin kasvu paransivat tammi-syyskuun liikevaihtoa. Myynnin rakenne oli vuoden alkupuolella edellisvuotta heikompi, mutta kääntyi paremmaksi kolmannella vuosineljänneksellä. Naudanlihan markkina on ollut tukkoinen.\nAtria Ruotsin tammi-syyskuun liikevaihto oli 214,8 miljoonaa euroa (213,8 milj. euroa). Liikevaihto paikallisessa valuutassa kasvoi 3,7 prosenttia. Liiketulos oli -5,6 miljoonaa euroa (-6,0 milj. euroa). Tulosta painoivat vuoden alussa käynnistetystä tehostamistoimenpiteistä aiheutuneet 1,4 miljoonan euron kustannukset ja liharaaka-aineiden korkeana pysyneet hinnat. Siipikarjatuotteiden myynti ja kannattavuus ovat parantuneet edellisvuoteen verrattuna. Sianlihan raaka-ainehintojen voimakas nousu alkoi toisella vuosineljänneksellä, mikä on seurausta afrikkalaisen sikaruton aiheuttamasta markkinahäiriöstä Kiinassa ja sen vaikutuksista kansainväliseen lihamarkkinaan.\nAtria Tanska & Viron tammi-syyskuun liikevaihto oli 70,0 miljoonaa euroa (72,0 milj. euroa). Liikevoitto oli 3,3 miljoonaa euroa (4,3 milj. euroa). Tanskassa myynnin kehitys vuoden alkupuolella oli tukkoista, mutta kääntyi paremmaksi kolmannella vuosineljänneksellä. Atria Viron myynti vähittäiskauppaan on kasvanut vuoden alusta lähtien, ja markkinaosuudet ovat vahvistuneet merkittävästi. Liharaaka-aineiden hinnat ovat nousseet voimakkaasti, mikä johtuu lisääntyneestä sianlihan viennistä Euroopasta Kiinaan.\nAtria Venäjän tammi-syyskuun liikevaihto oli 54,9 miljoonaa euroa (55,2 milj. euroa). Liiketulos oli -2,0 miljoonaa euroa (-1,4 milj. euroa). Liikevaihto on pysynyt edellisvuoden tasolla ja liiketulos oli edellisen vuoden vastaavaa jaksoa heikompi. Liiketulosta painoivat korkeana pysyneet liharaaka-aineiden hinnat ja myynnin heikkeneminen vähittäiskauppaan.\nAtrian tavoitteena hiilineutraali ruokaketju – lihantuotannon hiilijalanjälki on pienempi pohjoismaalaisella tuotantotavalla\nAtrian ruoantuotannon lähtökohtana on raaka-aineiden sekä valmiiden tuotteiden maku, turvallisuus, terveellisyys, käytettävyys ja vastuullisuus. Vastuullinen Atria on osa Atria-konsernin strategiaa ja siinä on neljä painopistealuetta: ruoka, maapallo, ihmiset ja vastuullinen liiketoiminta. Tavoitteet ja kehittämiskohteet Atrian vastuulliselle liiketoiminnalle päivitettiin alkuvuoden aikana.\nVastuullisen Atrian keskeinen tavoite on ilmastonmuutoksen torjuminen ja ruuan tuotanto hiilineutraalisti. Vuoteen 2021 mennessä Atria tunnistaa tuotteidensa hiilijalanjäljen, ymmärtää mistä päästöt syntyvät, miten niitä pienennetään ja miten hiilineutraali ruokaketju toteutetaan. Erityisesti oman teollisen toiminnan ympäristövaikutusten vähentäminen on ohjelman keskeinen tavoite. Hiilipäästöjen ohella Atria kiinnittää huomiota veden- ja energiankulutukseen sekä ympäristöystävällisten pakkausratkaisujen kehittämiseen.\nAtria on laskenut sian-, naudan- ja kananlihantuotannon hiilijalanjäljen maatilalta teurastamon portille. Atrialaisen esimerkkipossun hiilijalanjälki on 3,8 CO2e/kg ruhopainolle laskettuna. Se on noin 40 prosenttia pienempi kuin kansainvälinen keskiarvoluku. Valkuaisomavaraisuuden kasvattaminen on laskennan valossa yksi olennaisimmista asioista sianlihan hiilijalanjäljen pienentämisessä. Atrialaisen lihasian rehustuksessa ruokinnan muuttaminen soijattomaksi on jo mahdollistanut 32 %:n hiilipäästöjen vähenemän koko tuotantoketjua tarkasteltaessa.\nAtrialaisen esimerkkinaudan hiilijalanjälki on 13,4 CO2e/kg ruhopainolle laskettuna. Tämä on noin 70 prosenttia pienempi kuin kansainvälinen keskiarvoluku. Naudanlihan hiilijalanjälki oli laskennassa mukana olleella tilalla noin 25 % pienempi kuin Suomessa vuosina 2016 ja 2017 valmistuneissa tutkimushankkeissa. Viime vuosien kehitystyö Atria Nauta -ketjun tiloilla on tuottanut tulosta.\nAtrialaisen kanan hiilijalanjälki on 3,2 CO2e/kg ruhopainolle laskettuna. Se on noin 40 prosenttia pienempi kuin kansainvälinen keskiarvoluku. Avainasemassa on soijan pieni käyttömäärä sekä kanojen hyvä terveys, minkä ansiosta atrialainen broileri käyttää rehun hyvin hyödykseen. Atrialaisen broilerin rehusta 80 prosenttia on kotimaisia rehuviljoja – kuorittua kauraa ja vehnää. Kotimaisten viljojen valkuaispitoisuus on korkeampi kuin keskisessä Euroopassa eikä matalavalkuaista maissia käytetä lainkaan. Lisäksi soijaa korvataan kotimaisella herneellä ja härkäpavulla yhä enenevissä määrin.\nmilj. EUR 30.9.19 30.9.18 31.12.18\nOma pääoma/osake, EUR 14,63 14,61 14,69\nKorolliset velat 263,3 255,1 227,2\nOmavaraisuusaste, % 45,1 % 45,8 % 47,7 %\nNettovelkaantumisaste, % 60,9 % 59,7 % 52,1 %\nBruttoinvestoinnit pysyviin vastaaviin* 29,8 33,1 44,5\nBruttoinvestoinnit liikevaihdosta, % 2,8 % 3,1 % 3,1 %\nHenkilöstö keskimäärin 4 467 4 446 4 460\nIFRS 16 -standardin vaikutuksista on kerrottu osavuosikatsauksen laatimisperiaatteissa.\n*) Ei sisällä käyttöoikeusomaisuuseriä\nKatsauskauden jälkeen Atria tiedotti käynnistävänsä siipikarjatuotannon laajennusinvestoinnin suunnittelun. Investoinnin arvo on alustavien selvitysten mukaan noin 130 miljoonaa euroa. Investointihanke sisältää nykyisten tuotantotilojen saneerauksen ja uudistamisen sekä uusien tuotantotilojen ja -linjojen rakentamisen Nurmon tehtaalle. Ensimmäisessä vaiheessa käynnistetään viranomaislupiin liittyvät hakuprosessit, ja ne pyritään saamaan päätökseen mahdollisimman pian. Suunnitteluvaiheen jälkeen tehdään päätös investoinnin toteutuksesta. Toteutuessaan hankkeen arvioidaan olevan kokonaisuudessaan valmis aikaisintaan vuoden 2024 lopulla.\nAtria Oyj noudattaa Finanssivalvonnan 5.2b-standardin mukaista julkistamismenettelyä ja julkistaa osavuosikatsauksen 1.1. – 30.9.2019 tämän pörssitiedotteen liitteenä. Tiedote on saatavilla kokonaisuudessaan yhtiön internetsivuilla osoitteessa www.atria.com.\nSuomenkielinen tiedotustilaisuus järjestetään tänään 23.10.2019 klo 9.45. Paikka: Scandic Hotel Simonkenttä, Simonkatu 9, kokoushuone Mansku 1. krs, Helsinki. Tiedotustilaisuuden esitysmateriaali on saatavilla puolivuosikatsauksen julkaisemisen jälkeen yhtiön internetsivuilla (www.atria.com) ja tämän pörssitiedotteen liitteenä.


Finland.org.np-verkkopalvelu on suurlähetystön ja ulkoasiainministeriön tuottaman informaation ja palveluiden jakelukanava sekä ulkomaalaisille että suomalaisille. Verkkopalvelu tuotetaan suomeksi ja englanniksi.\nEtusivun uutisena on ajankohtainen Suomea, suomalaista kulttuuria tai edustuston toimintaa Nepalissa koskeva tiedote, puhe tai artikkeli. Etusivulta löytyy myös ulkoasiainministeriön ajankohtaispalsta, jossa ovat ulkoasiainhallinnon tai valtionhallinnon tiedotteet, puheet ja artikkelit.\nSuurlähetystö-osiossa esitellään suurlähetystön toiminta-ajatus, henkilökunta sekä kerrotaan Suomen diplomaattisen toiminnan historiasta Nepalissa.\nPalvelut-osiossa on tietoa passista, viisumista, oleskeluluvasta ja kansalaisuudesta, henkilötietojen rekisteröinnistä kriisitilanteita sekä suurlähetystön muista konsulipalveluista.\nKehitysyhteistyö-sivuilla esitellään Suomen kehitysyhteistyötä Nepalissa.\nLinkkejä-sivuille on koottu hyödyllisiä verkkosivuja Nepalista maista sekä Suomi-tietouteen, Suomen valtionhallintoon ja virastoihin liittyviä linkkejä.\nKielivaihtoehdoilla pääsee englanninkieliseen käyttöliittymään. Myös yksittäisen tiedotteen tai dokumentin yhteydessä näkyy, onko kyseistä tietoa olemassa muilla kielillä.\nSuomen Katmandun-suurlähetystö vastaa verkkopalvelun sisällöstä, joka pyritään pitämään mahdollisimman ajantasaisena.\nPalvelun ylläpidosta vastaa Suomen Katmandun-suurlähetystö yhteistyössä ulkoasiainministeriön viestintä- ja kulttuuriosaston kanssa.


Small Details, Big Difference: Día de los Muertos\nTänään aiheeni on hyvinkin poikkeava viimekertaisesta "keijumaisesta" inspiraatiopostauksestani (jonka voi kurkata täältä). Ajattelin nimittäin esitellä teille pääkalloja ! Erilaisia kallo-aiheisia koruja löytyy Glitteristä sekä nuorison suosimasta Street-mallistosta että Raw Blackistä (unisex-mallisto) useassa eri muodossa; on korvakorua, riipusta ja ranneketta, earcuff-korviksia ja kalloin koristeltuja hiustuotteita. Ne ovat aika cooleja ja kiinnostavat monia: rokkareita, nuoria asiakkaitamme ja naamiais-asusteiden etsijöitä. Pääkallot eivät ole oikein ikinä olleet se "minun juttuni", ei ennen kuin huomasin uusien Street-korujen joukossa erään todella erikoisen, värikkään pääkallo-kaulakorun. Se oli aivan erilainen kuin mikään aiemmin näkemäni, ja jotenkin todella viehättävä. Viime viikolla saatiin myös uusia iPhone-kuoria, jossa on kukin ja koukeroin koristeltu pääkallon kuva.\nMuistelin nähneeni aiemminkin kuvia samantyylisistä kukkakuvioin maalatuista kalloista, ja tietokoneeltani löytyikin tämä allaoleva kuva. Aihe alkoi kiehtoa entisestään, ja mietin mitä nämä kallot oikein ovat. Työkaveri osasi kertoa niiden tarkoittavan "Dia Los Muertosia", joten ryhdyin etsimään kuvia ja tietoa tuon nimen perusteella.\nDía de los Muertos tarkoittaa Kuolleiden päivää, nimestään huolimatta hyvinkin iloista ja jopa riehakasta juhlaa, jota vietetään marraskuun alussa. Se vastaakin merkitykseltään ja ajoitukseltaan meidän pyhäinpäiväämme, amerikkalaisten Halloweenia. Día de los Muertos on erityisen merkittävä meksikolaisille, mutta sitä juhlitaan myös muualla latinalaisessa Amerikassa. Lapset voivat kierrellä naamiaisasuissa pyytäen ohikulkijoilta pientä lahjaa tai rahaa, calaveritaa. Erona Halloweeniin on kuitenkin se etteivät lapset kierrä kodeissa. Kuolleiden sukulaisten hautapaikat siivotaan ja ne koristellaan erilaisilla helyillä, vainajan lempikarkeilla ja kukilla. Poismenneet lapset (los angelitos, pikku enkelit) saavat leluja ja aikuisille viedään tequila- tai mezcal-pulloja. Juhlan yleinen symboli on pääkallo, calavera, joita maalataan muunmuassa naamioihin tai kasvoille.\nAivan upeita, eikö totta ! Enää en voi todellakaan sanoa etten tykkäisi pääkalloista. Día de los Muertos on näköjään levinnyt muidenkin kuin latinalaisen väestön juhlittavaksi, ainakin pukeutumisen osalta - vähän niin kuin St. Patrick's Day ja Halloween. (Kohta varmaan meilläkin koto-Suomessa juhlitaan pyhäinpäivää pääkallomaskeissa..;)\nNäissä kuvissa näkyvät earcuff- ja rannekoru-uutuudet ovat aika hauskoja, sillä niiden kallot eivät myöskään ole niitä aivan perinteisempiä. Muistuttavat jopa vähän Jack Skellingtonia (jos nimi ei sano mitään, googleta Painajainen ennen joulua:)\nHei ja nyt kaikki earcuffit saa muuten ota 3 maksa 2 tarjouksella ! Pikapikaa hyödyntämään, malleja on tällä hetkellä useita kymmeniä - ja ihan ilman pääkallojakin. :)\nLähettänyt One day well spent klo 22.47\nTunnisteet: earcuff, inspiraatio, kaulakorut, kännykkäjutut, pääkallo, rannekorut, street\nHeli 27. maaliskuuta 2013 klo 8.13\nMistä noita iphone pääkallo/kukka kuoria voi ostaa?\niviivi 31. maaliskuuta 2013 klo 22.08\nMeiltä glitteristä löytyy Iphone 4selle ja 5selle hintaan 8.90€, on ollut hirmu suosittuja noi sugarskullkuoret, toivottavasti vielä löytyy liikkeistä!


Elokuun mejä-koe | Waterstar's Blog\n12.8.2015 by waterstars2012\nSaimme paikan Ralphin kanssa Mikkeliin Etelä-Savon Noutajakoirayhdistyksen mejä-kokeeseen 9.8. Oli kyllä kiva päästä taas kokeisiin, kun niin tiukassa nuo koepaikat tuntuu olevan. Lauantaiaamuna lähdettiin siis maastoon tekemään jälkiä ja hikihän siellä metsässä tuli, kun aurinkokin yltyi paistamaan lämpimästi. Punkkien takia piti suojautua hyvin, itse näin onneksi vain yhden, joka istui karttani päälle, mutta toiset keräsivät niitä itsestään vähän enemmänkin. Jäljellä nähtiin niin lakkoja kuin sieniäkin, että suunnittelin jo jälkeä seuraavana päivänä purkaessani ottavani astian mukaan 🙂 Kotimatkalla yllätti raju ukkoskuuro, enpä muista milloin olisin vastaavassa säässä ollut tien päällä. Sunnuntaiaamuna pitikin sitten olla koepaikalla jo 6.30, joten herätyskello soi jo ennen 4:ää. Tuomareita kokeessa oli kaksi ja koiria 12, 7 avo-luokan koiraa ja 4 voi-luokan koiraa. Ralphille arvottiin vuoro kolmannelle jäljelle tuomari Tuire Lindforsin ryhmään, itse opastin ensimmäisen jäljen, niin jäi hyvin valmistautumis- ja vesitankkausaikaa. Aurinkokin alkoi pikkuhiljaa lämmittää, että tiedossa taas lämmin päivä, mutta onneksi meidän vuorolla ei vielä liian kuumaa ollut. Ralphin jäljellä ensimmäinen osuus oli aika ryteikössä, toinen pätkä olikin sitten ihan ok kulkuista ja viimeinen osuus sitten vähän kaikkea, välillä kainaloon asti ulottuvaa saniaistakin. Jäljellä olin hyvin tyytyväinen Ralphin työskentelyyn vaikka tuomari välillä huomauttikin vauhdista. Siinäpä meillä työstämistä, kun omasta mielestä en mene kovin kovaa ja jarrutankin Ralphin menoa, ehkä minun täytyy laittaa korkkarit jalkaan niin en pääse kovaa. 😉\n”Alkumakausta nuuskitaan. Sitten koira aloittaa jäljestyksen, mikä on voimakkaasti eteenpäin pyrkivää, itsenäistä ja pääosin jälkitarkkaa. 1.osuuden jälkipuolella tarkistuksia jäljen sivussa, loppuosuus jälkitarkasti. 2.osuus tarkasti ja nopeasti. 3.osuuden lopussa jälki kaartaa hetkeksi metsätielle, tässä koira tekee tarkastukset ja jatkaa sitten tarkkaa työtä aina kaadolle asti. Kaadolla nuuskii sorkkaa. 1.makaus nopeasti nuuhkaisten, kulma pienellä tarkastuslenkillä. 2.makaus kulman sisäkautta ohi, suoraan seuraavalle osuudelle. Itsenäiseen ja tehokkaaseen jäljestykseen pystyvä koira, jonka vauhtia ohjaajan kannattaa jatkossa säätää paremmin.”\nHienoa työtä Ralph teki ja tästä on hyvä jatkaa ensi vuonna sitten voittajaluokassa.


Aamiainen saattaa pienentää miesten sydänriskejä - Lääkealalla - Ajankohtaista - Lääketietokeskus\nLääketietokeskus › Ajankohtaista › Lääkealalla › Aamiainen saattaa pienentää miesten sydänriskejä\nAamupalan väliin jättävät miehet saattavat sairastua sydän- ja verisuonitauteihin muita todennäköisemmin, tuore yhdysvaltalaistutkimus vihjaa. Sairastumisriski on suurempi myös myöhään illalla ja yöllä ruokailevilla.\nTutkimuksen havainnot perustuvat 27 000 yhdysvaltalaisen 45–82-vuotiaan miehen kuusitoistavuotiseen seurantaan. Seurannan aikana heistä 1 500 sairastui sepelvaltimotautiin.\nTulokset osoittivat aamiaisen väliin jättävien sairastuvan sepelvaltimotautiin kolmanneksen todennäköisemmin kuin miesten, jotka yleensä nauttivat aamupalaa. Myöhään illalla tai yöllä syövät sairastuivat noin puolet todennäköisemmin kuin samanikäiset miehet, joilla ei ollut tapana ruokailla öisin.\nHavaitun sepelvaltimotautiriskin selittivät tunnetut sydänriskitekijät kuten ylipaino, verenpainetauti, kolesteroliongelmat sekä diabetes. Ruokailukertojen lukumäärä ei vaikuttanut sepelvaltimotaudin riskiin.\nYhdysvaltalaisten tulokset ovat samansuuntaisia monien viimeaikaisten tutkimusten kanssa ja viittaavat siihen, että aamupala voi auttaa pienentämään sydänriskejä. Vielä ei ole selvää johtuuko tämä aterian ajankohdasta ja sen suorista metabolisista vaikutuksista vai eri vuorokaudenaikoina syötyjen ruoka-aineiden eroista. Myös monet muut elintavat voivat selittää sekä ruokailutottumuksia että sydänriskejä.


Vakuudettomat lainat: toteutettavissa talous Remedy O - www.polciab.fora.pl\nVakuudettomat lainat: toteutettavissa talous Remedy O\nWysłany: Sob 22:20, 08 Lut 2014 Temat postu: Vakuudettomat lainat: toteutettavissa talous Remedy O\nSuurempi pankkilainaa on ehdottomasti enemmän aikaa jotta, varsinkin jos on määrä kuukausien mennä . Kun olen tuottavat rikkaus strategia käyttämällä kuluttaja kaksi tekijät Mikä i tutkimaan ovat:. Sinun korkotaso määritetään mukaisesti taso uhka lainanantajan tuntuu olemassa että et maksettava niitä. Yksinkertaisesti tehdä tutkimus on . Kun he jatkossakin poistamiseksi tässä tilanne , mielessä of vakuutukset kattavuus can pakottaa niille, lupa joku kanssa huono luotto mahdollisuus . Ylivoimaisesti silmiinpistävää erot nähdään koskevista Äänestä on huhtikuu [link widoczny dla zalogowanych] miten löytää vain . Stick , olet luottavainen voit maksettava takaisin luotto teidän jopa tulevina palkkapäivä etukäteen , maksu on halpaa. asian toisin , velkajärjestelyihin lainat merkkeihin mahdollisti velallisen ja ihanteellisella poista ainoa rahoitusapulainan loppuun erässä on monta muiden luotonanto vaihtoehtoja . kuitenkin , jossa omaisuuden tai kotiin kuoret pois , et yksinkertaisesti saa liian painostettiin kun se tulee ylläpito .\nTutustu luottoluokitus :. Luo lista ja on Monet Arviot - sinun pitäisi myös vain muistaa valitsevat suurin hyöty verkossa luotonanto oman etuuden . Sinulla hyvä liikeyritys idea ja alkaa yhtiö ? Miten voisit on liikeyritys alkaa luotonanto vaihtoehtoja sinun pitäisi tuoda uusi hanke Lajike strategia ja saavutus ? rahoitus oma taloudellinen avain tahansa vero vaikeuksia. Onko henkilö sitoutunut ja naimisiin ? Peräti kuoret pois varat palkitaan in sotilaallisten asuntolaina kaikille kanssa huono luotto , se voi harkintakyky kanssa lainanantajalle. Toinen asia kuin ennen , mestareiden tai vilkas vastuullisuutta henkilöstö voisi käyttää heidän Veterans Administration laina etuja saada käsiinsä asuinpaikan ja uskomattoman kasvaa ne ihmiset palkka kiloa kohteelle parempi -kuin- normaali kiinteistöjen . Vaikutuksen alaisena ajaminen huono juttu at agentti , he tietävät et palata hänelle jos haluat yksi henkilökohtainen laina [link widoczny dla zalogowanych] sellaisia ??asioita kuin etsivät , pelanneet tai ehkä ottaen odottamaton matka , voi suorittaa vakavia satuttaa jos käytät tuotot tehostaa käteisennakkoa laina näin . Ota ilmoitus Faktat .\nSiinä ei oteta työpaikalla , pois toimisto .\nToisaalta , voit myös ottaa etu sen merkittävästi vähäisempää , jos ei urheutta saada yksi Erityisesti by pikkuruinen etsivät . Jotkut järjestöt olennaisesti rahoitusapulainan välittäjä aineet . He eivät voi luottaa kiinnitys tai toisella taloudellinen sovellus ostaa talo [link widoczny dla zalogowanych] ottaa huomioon neuvotteluvoimaa velkajärjestelyt yhdessä teidän laina yritykset voit eroon luotto velka ja ottaa pois naarmu alkaen luotto pisteet samanaikaisesti . Syy vakuutena henkilökohtaisia ??lainoja ovat suosikki on, koska kuuluu takuun, jotain täyttää välttämättömyys lainatut varat että lainanantaja can vaatia in korvaus olisi rahoitusapulainan on erittäin erääntyneet upon .\nJos et pysty maksaa takaisin koko rahamäärä kanssa seuraava palkka tarkistus , voit järjestää lainan tarjoajien ja nopeasti vähennä rajoitetun takaisinmaksu sen tilalle.


Lähettänyt Taru klo elokuuta 03, 2015\nRva Kepponen 3. elokuuta 2015 klo 13.20\nHyvä viikonloppu selvästi! Tsemppiä viikkoon, itse kidun ensimmäistä loman jälkeistä työpäivää lävitse. Eiköhän tämä tästä lähde sujumaan\nElisa 3. elokuuta 2015 klo 13.49\nTsemppiä sinne, I feel your pain! Siitä se lähtee, pikku hiljaa! SUosittelen major luokan itsensä hemmottelua iltaisin :)!\nTerhi 4. elokuuta 2015 klo 7.22\nKivoja juttuja on viikkoosi kuulunut: mökkeily päiväsaunoineen, marjapiirakat, naururikkaus, suloinen koiraherra ym. :)\nTodellakin muistan Sidney Sheldonit. Juuri tässä yhtenä päivänä totesin, että pitäisi lukea uudestaan läpi kaikki kirjahyllyni Sheldonit.\nKaikkea mahtavaa tähänkin viikkoosi! ♥\nElisa 4. elokuuta 2015 klo 12.12\nTerhi: Sidney Sheldonit olivat nuoruudessa ihan parhaita. Muistan, että muutamanakin jouluna sain uuden Sheldonin joululahjaksi ja sitten sitä ahmittiin suklaakonvehtien lomassa :D\nEhkä Sheldonit on nykyään korvattu Nesboilla tai Mankelin Wallandereilla :D\nIloa viikkoon Mussu!\nPs. Toi "varjo- Sheldon" ei ollut lupaavan tuntuinen....


R-Office - Kaikki laitteet toimistoon yhdestä osoitteesta\nTervetuloa digiajan toimistoon!\n• Tiedonhallinta • Viestintä ja esitys • IT-palvelut • Asiantuntijapalvelut • Tuotantotulostus •\nLaite- ja ohjelmistoratkaisut asiakirjojen digitalisointiin, tulostukseen, käsittelyn automatisointiin ja tiedonhallintaan.\n• Kokoustekniikka ja neuvottelutilat • Sisäisen informaation näyttöjärjestelmät • Ulkoisen informaation näyttöjärjestelmät •\nIT-ympäristön konsultointi, suunnittelu, asennus ja ylläpito.\n• Digitaaliset painokoneet • Jälkikäsittelyratkaisut • Suurkuvatulostimet • Työnkulku- ja tilausjärjestelmät • Onsite ylläpito •\n• Tietoturva • Tieto- ja kyberturvallisuus • Riskienhallinta • Laadunhallinta •\nToimistotyön digitalisaatio luo mahdollisuuksia nostaa liiketoiminnan tuottavuutta sekä asiakas- että työtyytyväisyyttä. R-Office on valtakunnallinen paikallisesti palveleva digitaalisen toimistotyön asiantuntija. Tarjoamme käyttöösi parhaat tulostus-, tiedonhallinta- ja esitysratkaisut.\nDigiajan työssä tuottavuusloikka tapahtuu tiimin tehokkaan yhteistyön, tiedon saatavuuden ja jaettavuuden myötä - työ- ja asiakastyytyväisyyden noustessa kilpailuvalteiksi. Tarjoamme markkinoiden parhaat laite- ja ohjelmistoratkaisut tulostamiseen ja tiedonhallintaan.\nYhteistyö tiimin kesken ja ulkopuolisten kontaktien kanssa tehostuu työvälineillä, joilla tieto esitetään eri päätelaitteilla. Tarjoamme markkinoiden parhaat infonäytöt, videoneuvotteluratkaisut ja virtuaaliset neuvottelutilat.\nYmmärrämme toimiston IT-infran tarpeet ja rakennamme toimistotyön digitaalisen selkärangan. Tarjoamme IT-järjestelmien suunnittelun, konsultoinnin, asennuksen ja ylläpidon.\nTarjoamme käyttöön johdon asiantuntijaresurssia kehittämään organisaation turvallisuutta ja riskienhallintaa. Tarjoamme ratkaisuja tietoturvallisuuden, tietosuojan (GDPR) ja riskienhallinnan kehittämistä.\nToimitamme laite- ja ohjelmistoratkaisuja suurkuvatulostukseen ja digipainoihin monipuolisiin käyttötarkoituksiin. Lisäksi tarjoamme käyttöösi valtakunnallisen, paikallisesti palvelevan huolto- ja asiantuntijaverkostomme.